Die Pentium 4 is 'n sewende-generasie x86-argitektuur mikroverwerker deur Intel, die eerste totaal nuwe SVE-ontwerp (Engels: CPU design) sedert die Pentium Pro van 1995. Die oorspronklike Pentium 4, kodenaam "Willamette", se verwerkingspoed was 1.4 en 1.5 GHz en is vrygestel in November 2000. In teenstelling met die Pentium II, die Pentium III, en die verskeie Celeron verwerkers, is niks oorgeneem van die Pentium Pro ontwerp nie. Elke eienskap is van nuuts af aan ontwerp. Dit was vir baie 'n verrassing toe die Pentium 4 nie op die ou P6-ontwerp verbeter het in enigeen van die twee sleutelmaatstawe van werkverrigting nie: heelgetalprosesseringspoed en dryfpuntwerkverrigting. Dit het eerder die tradisionele werkverrigting opgeoffer om hoë klokspoed en SSE-werkverrigting te wen. Die Pentium 4 is ook beskikbaar in 'n laer prestasie Celeron weergawe en 'n hoër prestasie Xeon weergawe.


Intel is 'n VSA-gebaseerde multinasionale korporasie wat bekend is vir die ontwerp en vervaardiging van mikroverwerkers en spesialiseer in geintegreerde stroombane. Intel vervaardig ook netwerkkaarte, moederborde, flitsgeheue en ander rekenaarkomponente. Intel verskaf mikroverwerkers vir rekenaarvervaardigers soos Lenovo, HP en Dell. Intel se hoofkantoor is in Santa Clara, Kalifornië, in Silicon Valley. Die maatskappy is gestig op 18 Julie 1968 deur Gordon E. Moore (van Moore se wet) en Robert Noyce. Die derde werknemer was Andrew Grove, wat die maatskappy bestuur het vanaf sy aanvang in 1960 tot sy aftrede in 1990, en dit gebou het tot een van die grootste en suksesvolste besighede in die wêreld. Moore en Noyce wou die maatskappy 'Moore Noyce' noem, maar die naam was reeds deur 'n hotelgroep geregistreer, en het besluit op die akroniem INTegrated ELectronics. Die maatskappy het begin as 'n vervaardiger van geheueskyfies voordat hulle oorgeskakel het na verwerkers. Andrew Grove het hierdie oorgang beskryf in die boek Only the Paranoid Survive.


Die jaar 1997 was 'n gewone jaar wat volgens die Gregoriaanse kalender op 'n Woensdag begin het. Dit was die 97ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. 1 Januarie – Roemenië betree die Sentraal-Europese Vryehandelsooreenkoms. 13 April – Tiger Woods wen die Amerikaanse Meesterstoernooi en word die jongste gholfspeler wat die prestasie behaal. 1 Julie – Die voormalige Britse kolonie Hongkong word weer deel van die Volksrepubliek China. 23 Julie – Laos en Mianmar sluit aan by die ASEAN. 7 September – Prinses Diana van Wallis word in die Verenigde Koninkryk begrawe. 7 September – Die eerste toetsvlug van die Lockheed Martin F-22 Raptor vind plaas. 4 Oktober – Tafelberg kry twee nuwe kabelkarre op sy sweefspoor, wat in die rondte kan draai vir beter uitsig. 12-21 Desember – Die eerste Sokker-Konfederasiebekertoernooi word in Saoedi-Arabië gespeel. 14 Desember – Iranse president Mohammed Khatami kondig aan dat hy bereid is om weer 'n dialoog te voer met die Verenigde State, die eerste dergelike aanmerking sedert die 1979-rewolusie in Iran.


Oranjemund is 'n diamantmyndorp in die mees suidwestelike hoek van Namibië, 10 km noord van Alexanderbaai in die Noord-Kaap. Dit bly een van die wêreld se vernaamste diamantsentrums. Dit is in 1944 gestig om werkers te huisves van die mynboumaatskappy wat daar bedrywig is. Groente en blomme word hier verbou deur moderne besproeiingsmetodes omdat die omliggende gebied te dor is om landbou te onderhou. Die dorp is merkwaardig omdat gemsbokke in die strate rondloop en soms die verkeer ontwrig. Die geskatte bevolking in 2006 was 8 538, wat dit die 18de grootste dorp in Namibië gemaak het. "Table 4.2.2 Urban population by Census years (2001 and 2011)" (PDF). Namibia 2011 – Population and Housing Census Main Report. Namibia Statistics Agency. p. 39. Geargiveer vanaf die oorspronklike (PDF) op 2 Oktober 2013. Besoek op 10 September 2013. Wikimedia Commons het meer media in die kategorie Oranjemund. Hierdie artikel is ’n saadjie. Voel vry om Wikipedia te help deur dit uit te brei.


Die maraboe (Leptoptilos crumeniferus) is 'n groot waadvoël in die familie van ooievaars (Ciconiidae). Hulle broei in Afrika suid van die Sahara, in nat en droë habitatte, dikwels naby menslike bewoning, veral ashope. Hulle word soms "begrafnisondernemer-voëls" genoem as gevolg van hul vorm van agter: swart mantelagtige vlerke, wit bene en soms met 'n klossie wit hare op die kop. 'n Groot swart-wit ooievaar met veerlose kop en nek, afgetrek tussen sy skouers; hy het 'n pienk keelsak. Die veld en die bosveld in die noorde van Suid-Afrika; besoek die Krugerwildtuin af en toe. Die noordelike deel van Suid-Afrika. Dit is 'n aasvreter; daarom het hy 'n bles kop en nek. Engels: Marabou Stork Wetenskaplike naam: Leptoptilos crumeniferus Wikispecies het meer inligting oor: Leptoptilos crumenifer Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Newman se Voëls van Suider-Afrika. ISBN 1-86872-982-6 Hierdie artikel is ’n saadjie. Voel vry om Wikipedia te help deur dit uit te brei.


Die familie Threskiornithidae bestaan uit 36 groot waadvoëls. Die familie word in twee sub-families onderverdeel: ibisse en lepelaars. Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Myers, P. R.; C. S. Parr; T. Jones; G. S. Hammond; T. A. Dewey. "Family Threskiornithidae (ibises and spoonbills)". Animal Diversity Web (in Engels). University of Michigan. Geargiveer vanaf die oorspronklike op 23 Oktober 2012. Besoek op 9 September 2009. Wikimedia Commons het meer media in die kategorie Threskiornithidae.


Die Madagaskar ralreier (ook genoem die Malgassiese ralreier) is 'n seldsame winterbesoeker wat nie in Suid-Afrika broei nie. Die voël het 'n redelike donker rug en nek met breë, opvallende strepe, wat in vlug skerp by die wit vlerke afsteek. Die kenmerke onderskie hom van die ralreier. Sy groenerige snawel het 'n swart punt en snawelnok. Die algemene lengte van 'n volwasse voël is 47 cm. Soos die naam aandui is die Madagaskar-ralreier endemies aan Madagaskar. Die voël word ook af en toe in Zimbabwe gesien, maar besoek Mosambiek meer dikwels; word ook gereeld in Oos-Afrika gesien. Wetenskaplike naam: Ardeola idae Engelse naam: Madagascar Squacco of Madagascar Pond-Heron Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Newman se Voëls van Suider-Afrika. ISBN 1868729826 Hierdie artikel is ’n saadjie. Voel vry om Wikipedia te help deur dit uit te brei.


Die veereier (Bubulcus ibis) is 'n klein wit voël wat aan die familie van reiers behoort. Hierdie voëls staan in die volksmond as bosluisvoëls bekend. Dit is 'n algemene standvoël in dele van sy gebied en 'n trekvoël in ander. Dit is die enigste spesie in die genus Bubulcus. In Engels staan die voël bekend as die Western Cattle Egret en in Nederlands as die Koereiger. Die voël is 48 tot 54 cm groot en 280 tot 450 gram swaar. Hulle is klein, kompakte witreiers met 'n kort snawel, nek en bene. Die snawel is geel en die bene is olyfgeel. Die volwasse voël het dofgeel pluime op die kroon, mantel en bors. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Newman se Voëls van Suider-Afrika; ISBN 1-86872-982-6 Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2008). Bubulcus ibis. 2008 IUBN Rooi Lys van bedreigde spesies. Internasionale Unie vir die Bewaring van die Natuur 2008. Verkry op 05 November 2008. Databasis inskrywing gee kort verdediging hoekom hierdie spesie nie bedreigd is nie.


Serrekunda of Serekunda is die grootste stad in Gambië en lê suidwes van Banjul. Dit is bekend vir sy mark, sykatoenboom en stoeiarena. Die stad se woonbuurte sluit Kanifing, Labrikunda, Sukuta en London Corner in en die stad gaan oor in die strandoorde Bakau, Fajara en Kotu. Hierdie artikel is ’n saadjie. Voel vry om Wikipedia te help deur dit uit te brei.


Dr. Pieter W.A. Mulder (* 26 Julie 1951, Randfontein– ) is ’n voormalige leier van die Vryheidsfront Plus en ’n voormalige Adjunkminister van Landbou, Bosbou en Visserye. Mulder is op 26 Julie 1951 gebore en het in Randfontein en Kaapstad grootgeword. Hy voltooi sy hoërskoolopleiding in 1968 aan die Riebeeck Hoërskool in Randfontein, waar hy onder andere die hoofseun en Victor Ludorum in atletiek was. In 1969 verrig hy sy militêre diensplig in die Suid-Afrikaanse Vloot te Saldanhabaai, en aan die einde van die jaar is die eresabel aan hom toegeken as die beste offisier van die jaar. Mulder voltooi sy BA-graad in Kommunikasiekunde in 1974, en ook sy MA-graad in Kommunikasiekunde in 1976, aan die Potchefstroomse Universiteit vir CHO met onderskeiding. As student was hy onder andere Voorsitter van die Alabama-studentegeselskap; het hy vir die universiteit se o/20-rugbyspan gespeel en was hy ook Voorsitter van die Studenteraad. In 1978, op 26-jarige ouderdom, verwerf hy die doktorsgraad in Kommunikasiekunde. Gedurende 1981 studeer hy vir ’n jaar lank aan die Universiteit van Wisconsin, Madison, in die Verenigde State van Amerika.


Esdoringsuiker word uit die sap van die esdoringboom verkry. Die sap word gekook totdat al die water verdamp het en net suiwer suiker oorbly, wat gewoonlik in blokkies of as deurskynende kandie aangebied word. Die metode vereis groot vaardigheid, aangesien die suiker vinnig kan aanbrand. Esdoringsuiker is al lank die gewildste suiker in die Eerste Wêreld, omdat dit maklik gestoor kan word. Vandag word dit gebruik om 'n aantal esdoringprodukte hulle tipiese geur te gee. Dit is twee keer so soet as gewone rietsuiker. Esdoringstroop Hierdie artikel is ’n saadjie. Voel vry om Wikipedia te help deur dit uit te brei.


As in die volksmond gesê word dat iemand vinnig teen die leerkromme opbeweeg, word bedoel dat die persoon 'n nuwe omgewing of tegniek of bedryf (of iets anders van omvang) vinnig bemeester. Tegnies word met hierdie term 'n funksie bedoel wat 'n spesifieke leerpatroon vertoon; ervaringskromme word aan eenheidskoste gekoppel en leerkromme aan eenheidstyd. Dit is egter dieselfde funksie met die unieke eienskap dat die eenheidskoste (of -tyd) teen 'n vaste koers daal by verdubbeling in produksie. As die eenheidskoste by x 'n bedrag y is, dan is die eenheidskoste van die 2x-de eenheid α y en die spesifieke kromme word 'n 100α%-ervaringskromme genoem. Die unieke eienskap van die ervaringskromme is dat dieselfde afname vir elke waarde van x geld. Bv. As α=0,90 en die eenheidskoste by x=20 is R10, dan is die eenheidskostes soos in die tabel waar die eenheidskoste by elke verdubbeling 90% van die vorige is, oftewel met 10% verminder. Eenhede geproduseer Koste van laaste eenheid 20 10,00 40 9,00 80 8,10 160 7,29 In hierdie geval word daar van 'n 90%-ervaringskromme gepraat of, ekwivalent, van 'n leertempo van 10%.


Die nasionale vlag van Mauritanië is op 6 Augustus 2017 amptelik in gebruik geneem. Die vlag vertoon twee rooi strepe wat ’n groen veld flanker met ’n geel vyfpuntige ster en halfmaan in die middel van die vlag. Die rooi, groen en geel is drie van die Pan-Afrika kleure. Die kleure en simbole van die Mauritaanse vlag verbind die land met Afrika en Islam. Rooi, groen en geel is drie van die Pan-Afrika kleure en die halfmaan en ster is tradisionele simbole van die Islamitiese geloof. Sommige skrywers meen dat groen ’n helder toekoms en groei kan voorstel, geel die sand van die Saharawoestyn en rooi die bloed in die stryd om Mauritanië se onafhanklikheid van Frankryk. Die huidige vlag is op 6 Augustus 2017 aanvaar en die oorspronklike ontwerp dateer van 1 April 1959. Dit is onder instruksie van Moktar Ould Daddah bekend gestel, en is bekragtig in die grondwet van 1959.


New York kan wees: New York, 'n stad in die staat New York en die grootste metropool in die Verenigde State van Amerika Die deelstaat New York, een van die 50 state in die Verenigde State New York metropolitaanse gebied, die streek omvattende New York Stad en sy woonbuurte New York County, wat dieselfde gebied dek as die New York Stad gemeente van Manhattan Provinsie van New York, 'n Britse kolonie wat die staat van New York vooruitgeloop het New York Mills, Minnesota, 'n stad in Otter Tail County. New York, Kentucky New York, Texas, 'n gemeenskap in Henderson County, Texas West New York, New Jersey, 'n dorp langs die Hudsonrivier oorkant New York City, New York New York van die Stille Oseaan en New York Landing, voormalige name van Pittsburg, Kalifornië New York, Missouri, 'n voormalige gemeenskap gestig in 1835 of 1836 naby Handel, Missouri.


Gallo (Galo) is 'n streektaal van Frankryk, wat veral in die oostelike Bretagne gepraat word. Gallo behoort - in teenstelling met die Keltiese Bretons - tot die Romaanse Oïl-taalfamilie en is derhalwe nou verwant aan ander Noord-Franse streektale soos Normandies, Pikardies en Pointevin-Saintongies. Gallo het vermoedelik ná 1000 as 'n selfstandige dialek ontwikkel. Die naam Gallo is moontlik afgelei van die Bretonse gallaoued, wat na die geromaniseerde Galliese inwoners van Bretagne verwys. Desondanks sy tradisie as 'n literêre taal is Gallo beperk tot sy rol as omgangstaal en medium vir toneelopvoerings en inheemse musiek. Een van die moltreinstasies in die Bretonse hoofstad Rennes maak gebruik van tweetalige aanwysings in Frans en Gallo, maar anders bly Gallo in sy eie taalgebied meesal onsigbaar. Danksy die Gallo-taalbeweging geniet die taal sedert die sewentigerjare erkenning in die plaaslike openbare lewe. Onderwysers kan die amptelike Certificat d’Aptitude à l’Enseignement du Gallo verwerf om hulle as Gallo-onderwysers te bekwaam. Gallo is nou 'n opsionele skoolvak vir hoërskool-leerlinge. Die woordeskat en grammatika van Gallo toon 'n sekere invloed van Bretons, maar is oorwegend van die Latynse en Gallo-Romeinse taal oorgeërf.


'n Simbool is 'n voorstelling of tekening van iets — soos 'n klank, idee, voorwerp, konsep, ens. 'n Simbool kan 'n fisiese voorwerp wees waarvan die oorsprong of vorm ooreenstem met die ding wat dit verteenwoordig. Bv. die kruis is die mees algemeenste simbool wat die Christendom verteenwoordig, en die septer is die tradisionele simbool vir koninklike mag. 'n Simbool kan ook 'n verkleinde prentjie wees (soos 'n ikoon op rekenaars), of 'n patroon of kleur, bv., die olyftakkie wat vrede verteenwoordig. 'n Simbool kan ook 'n gewone gedrukte of geskrewe teken wees, wat gebruik word om iets te verteenwoordig (behalwe klanke van 'n taal). Voorbeelde hiervan is die wiskundige simbole π en + wat die Pi-getal en die sommering voorstel. Ander voorbeelde is geldeenheidsimbole soos R, € en £. Daar is ook chemiese simbole vir die basiese elemente, ens. 'n Groot versameling simbole kan gevind word in die padtekens wat gebruik word binne 'n bepaalde land. Simbole kan ook ander konsepte verteenwoordig soos klanke, woorde en uitdrukkings.


DVD-RW is een van die herbeskryfbare DVD-formate wat deur die DVD-Forum goedgekeur is. DVD-RW-media kan tot 1 000 keer beskryf word. Daar is twee opname-modi: Die Video Recording- en die Video-modus. Eersgenoemde maak dit moontlik om tot 99 speellyste op die skyfie te stoor wat verander of gewis kan word. Aangesien die skyfie dan nie gefinaliseer mag word nie, kan slegs DVD-RW-opnemers en enkele DVD-spelers hierdie spesiale modus weergee. Die DVD-Video-modus is vir gebruik in gewone spelers bestem waarby die DVD-RW-skyfie afgesluit (finaliseer) moet word. Sien ook: DVD-formate Hierdie artikel is ’n saadjie. Voel vry om Wikipedia te help deur dit uit te brei.


Ammoniumsianaat (NH4OCN) is 'n sout van die basis ammoniak en isosiaansuur. Ammoniumsianaat is 'n isomeer van ureum, maar ammoniumsianaat word as anorganies beskou terwyl ureum organies is. Dit word algemeen aanvaar dat organiese chemie as 'n wetenskap in 1828 begin is deur die Duitse chemikus Friedrich Wöhler se sintese van die organiese, en biologies betekenisvolle stof, ureum, deur per abuis 'n waterige oplossing van ammoniumsianaat te verdamp. Wöhler het verskeie reaksies uitgevoer wat gelei het tot die produksie van ureum [(NH2)2CO], 'n organiese komponent van urine. Wöhler het die reaksie in sy oorspronklike publikasie gedemonstreer met verskillende stelle reaktante: 'n kombinasie van siaansuur en ammoniak, 'n kombinasie van silwersianaat en ammoniumchloried, 'n kombinasie van loodsianaat en ammoniak en uiteindelik uit 'n kombinasie van kwiksianaat en sianatiese ammoniak. In so 'n reaksie is loodsianaat en ammoniak in 'n waterige oplossing gebruik: Pb(OCN)2 + 2NH3 + 2H2O → Pb(OH)2 + 2NH4(OCN) Ammoniumsianaat ontbind tot ammoniak en siaansuur, wat omkeerbaar reageer om ureum te produseer: NH4(OCN) → NH3 + HOCN ↽ − − ⇀


Die Korniese taal (Kornies: Kernowek of Kernewek) behoort saam met Wallies en Bretons tot die Britonse groep van die Keltiese tale en word tot sowat 1780 (die jaar waarin die laaste moedertaalspreker van Kornies, Dolly Pentreath, oorlede is) in Cornwall as 'n gemeenskapstaal gepraat. Van sy basiese woordeskat stem sowat 80 persent met Bretons, 75 persent met Wallies, 35 persent met Iers-Gaelies en 35 persent met Skots-Gaelies ooreen. In die eerste helfte van die twintigste eeu begin die "Old-Cornwall"-beweging weer belangstelling vir die ou Korniese taal wek. Daar is nou weer enkele honderd mense wat die taal min of meer kan praat en skryf, en sowat 3 500 mense het 'n basiese begrip van Kornies; in teenstelling met die ander keltiese groepe in die Verenigde Koninkryk geniet die sprekers van Kornies egter geen minderheidstatus nie. Wél is daar 'n plaaslike beweging (Mebyon Kernow, die Seuns van Cornwall) wat 'n eie nasionale bewussyn wil bevorder. Daar is min bekend oor die Korniese taal in die vroeë Middeleeue. In die 9de eeu verskil Oud-Kornies reeds duidelik van Oud-Bretons en Oud-Wallies.


Fynbos is 'n oorkoepelende naam vir die groot verskeidenheid plante in die Wes-Kaap, Suid-Afrika. In die weste van hierdie gebied heers 'n winterreënvalklimaat soortgelyk aan dié van die Middellandse See, en neerslae in die ooste word sonder 'n duidelike maksimum deur die jaar versprei. Gedurende warmer en droër periodes kom veldbrande gereeld voor, wat 'n belangrike element in die voortplanting van fynbos is: baie van die sade ontkiem slegs ná die intense hitte van 'n veldbrand. Die naam is afkomstig van die dun stamme van die struike, wat ongeskik geag is om bouwerk mee te kon doen. In die meeste ander tale is die naam "fynbos" as leenwoord oorgeneem. Fynbos groei in 'n 100-200 km breë kusstrook wat strek van Clanwilliam aan die weskus tot Port Elizabeth aan die suidooskus. Dit maak deel uit van die Kaapse floraryk, die kleinste dog rykste floraryk van die wêreld se ses plantkoninkryke – vergelykbaar met byvoorbeeld Holarctis, wat die Noordelike Halfrond se nietropiese streke beslaan – en word ooreenkomstig die naam Capensis gegee. Fynbos bedek omtrent die helfte van die fisiese oppervlak van die Kaapse floraryk en maak omtrent 80% van die plantsoorte uit wat daar voorkom.


Die Bataafse Republiek (1795–1806) was 'n republiek wat die grootste gedeelte van die huidige Nederland beslaan het. Dit is gemodelleer op die Franse Republiek, waarvan dit 'n vasalstaat was. Die Bataafse Republiek word afgeroep op 19 Januarie 1795, die dag nadat die stadhouer Willem V van Oranje na Engeland gevlug het. In kontras met gebeure in Frankryk het rewolusionêre veranderings in Nederland relatief vreedsaam verloop. Die land was reeds 'n republiek vir twee eeue en het min adellikes gehad; die guillotine was nie nodig nie. Die ou Republiek het 'n baie argaïese en oneffektiewe politieke samestelling gehad: besluitneming het baie stadig gevorder, en baie keer glad nie gebeur nie. Die Provinsies het soveel mag gehad dat hulle sinvolle uitvinding blokkeer het. Die Bataafse Republiek het die oorgang na 'n meer gesentraliseerde en funksionele regering gemerk. Baie van sy uitvindings het behoue gebly in latere tye. Die nuwe Republiek het sy naam geneem van die Batavii, 'n stam wat in Nederland gewoon het in Romeinse tye, en wat as die voorgangers van die Nederlandse nasie beskou was.


Die administratiewe gewes (Frans: région) Languedoc-Roussillon [lɑ̃gˌdɔkʀusiˈjõ] (Oksitaans: Lengadoc-Rosselhon [ˌleŋgɔˈðɔk rruseˈʎu] , Katalaans: Llenguadoc-Rosselló [ˌʎeŋgwəˈðɔk rrusəˈʎo]) in Suid-Frankryk word gevorm deur vier départements, wat langs die Middellandse See lê – Aude, Gard, Hérault en Pyrenées-Orientales – en die binnelandse département Lozère, wat deel uitmaak van die Sentraalmassief. Die région is 'n samesmelting van die historiese provinsies Languedoc met sy Oksitaanse en Roussillon met sy Katalaanse geskiedenis en tradisies. Die gewes word deur Spanje, Andorra, die golf van Lion en die régions Provence-Alpes-Côte d'Azur, Rhône-Alpes, Auvergne en Midi-Pyrenées begrens. Sy natuurlike grense is die Pireneë, die platorand van Lauragais, die Cévennes en die Rhônerivier. Weens die geografie van die gewes met sy vlaktes langs die see en die gebergtes in die agterland word na Languedoc-Roussillon ook as die "amfiteater" langs die Middellandse See verwys. Languedoc-Roussillon beslaan 'n oppervlakte van 27 376 vierkante kilometer en het in 2007 'n bevolking van 2 548 000 inwoners gehad. Die hoofstad van die gewes is Montpellier.


Manfred Albrecht Freiherr von Richthofen, tydens die Eerste Wêreldoorlog bekend as die Rooi Baron (Gebore Breslau, 2 Mei 1892 – sterf naby Cappy, Frankryk, 21 April 1918) was 'n Duitse vegvlieënier. Hy word beskou as die suksesvolste vegvlieënier van die Eerste Wêreldoorlog met amptelik tagtig luggevegoorwinnings. Manfred von Richthofen aanvaar in 1911 diens by die Königlich-Preußisches Ulanenregiment Kaiser Alexander III von Rußland ('n Wes-Pruisiese kavallerieregiment). In Mei 1915 word hy verplaas na die Duitse lugmag, eers as waarnemer, maar in Desember van daardie jaar kwalifiseer hy as 'n vlieënier. Sy instrukteur Oswald Boelcke was van mening dat hy 'n briljante vlieënier is. Na 'n kort tydjie aan die Russiese front word hy in Augustus 1916 oorgeplaas na Frankryk en op 17 September 1916 behaal hy die eerste van sy tagtig amptelike luggevegoorwinnings. Op 16 Januarie 1917 kry hy bevel oor 'n eie eskader, Jagdstaffel 11, en op 26 Junie van daardie jaar oor Jagdgeschwader 1; 'n groep van vier staffeln (eskaders), almal bont geverf wat tot die naam Richthofens Flying Circus sou aanleiding gee.


"Seldsame aardelemente" en "seldsame aardmetale" is triviale name wat soms toegepas word op 'n versameling van sestien chemiese elemente in die periodieke tabel, naamlik skandium, yttrium, en veertien van die vyftien lantaniede (uitgesluit prometium), wat natuurlik op Aarde voorkom. Die eerste twee word ingesluit aangesien hulle neig om saam met die laasgenoemde dieselfde ertsneerslae. Sommige definisies sluit ook die aktiniede in. "Aard" is 'n verouderde term vir oksied. Tydens die ontdekking van die elemente is daar geglo dat ertse van die elemente as minerale baie skaars was. Die term "seldsame aard" is egter nou uitgedien aangesien die elemente in werklikheid betreklik volop in die aardkors voorkom; die volopste , serium, teen 68 dele per miljoen, is die 25ste volopste element in die aardkors, meer algemeen as lood, terwyl selfs die skaarste "seldsame" aardelement, lutesium, 200 keer meer volop as goud is. Die hoog ekonomiese bronne van seldsame aardelemente is die minerale, bastnasiet, monaziet, en lopariet en die lateritiese ioon-absorpsie kleie.


Helluland is die naam van drie gebiede wat deur Leif Erikson circa 1000 aan die Noord-Atlantiese kus van Noord-Amerika ontdek is. Helluland is beskryf in die Yslandse sagas (die Eiríks saga rauða en die Grœnlendinga saga) as 'n land van groot plat klippe (van waar dit die naam "Helluland" of "Land van Plat Klippe") gekry het. Dit het daartoe gelei dat historici raai dat Helluland Baffineiland in die Kanadese gebied Nunavut was. Uit die getuienis van die sagas, het die Noorse ontdekkers waarskynlik kontak gemaak met die plaaslike Dorsetkultuur van die gebied, mense wat die sagas as skraelings beskryf, maar daar was geen beduidende kulturele gevolg vir enige van die twee kulture nie. Helluland was die eerste van drie gebiede in Noord-Amerika wat deur Leif Erikson besoek is. Hy het besluit om nie met vestiging voort te gaan in die gebied nie as gevolg van die onherbergsaamheid daarvan. Hy sou later verder suid gaan na Markland (waarskynlik Labrador) en Vinland (byna verseker Newfoundland). L'Anse aux Meadows Markland and Helluland Archaeology


Morabaraba is 'n tradisionele twee-speler strategie bordspel. Dit staan ook as Mlabalaba, Mefuvha, Tsoro, Mbau en Mhele bekend en word oral in Afrika gespeel. Morabaraba is soortgelyk aan die Europese bordspel Nine Men's Morris, met die byvoeging van diagonale en meer stukke. Morabaraba is toeganklik, maklik om te leer en spelle kan vinnig gespeel word – maar die spel behels diepgaande strategiese en taktiese aspekte. Alhoewel Morabaraba op spesiaalvervaardigde borde (of op rekenaars) gespeel kan word is dit eenvoudig genoeg dat 'n bord maklik op 'n rots of in die sand gekrap kan word en muntstukke of klippies kan as stukke gebruik word, of enige ander voorwerp wat tot die doel sal tree. Die spel word as volg gespeel: Wanneer die spel begin het elke speler 12 koeie (stukke); een speler het swart koeie en die ander wit koeie. Die bord is aanvanklik leeg. Die speler wat wit speel skuif eerste. Elke beurt bestaan daaruit om 'n koei op die bord te plaas. Die koeie word op die kruising van die rooi lyne in die bostaande diagram geplaas. Koeie kan net op leë plekke geplaas word.


Santa Catarina is 'n Brasiliaanse deelstaat in die suide van die land wat een van die hoogste lewensstandaarde in dié Suid-Amerikaanse land geniet. Sy hoofstad is Florianópolis, wat gedeeltelik op die eiland Santa Catarina lê. Santa Catarina word begrens deur die deelstate Rio Grande do Sul in die suide en Paraná in die noorde. In die weste grens dit ook aan die Argentynse provinsie Misiones. Die grootste stedelike nedersetting is Joinville. Met 'n oppervlakte van 95 442 vierkante kilometer en 'n bevolking van bykans sewe miljoen is dit een van die kleiner Brasiliaanse deelstate. Dit verskil ook ten opsigte van sy klimaat, wat deur vier bepaalde jaargetye gekenmerk word, merkbaar van die meeste ander state. So is Santa Catarina die mees "Europese" deelstaat van Brasilië - die oorgrote meerderheid (86 persent) van sy inwoners is nasate van Portugese, Duitse, Italiaanse en ander Europese immigrante. Santa Catarina trek voordeel uit sy strategiese ligging binne een van die ekonomiese kerngebiede van Mercosul, die Suidelike Gemeenskaplike Mark. Die hoofstad Florianópolis lê 1 673 kilometer van Brasília, 705 kilometer van São Paulo, 1 144 kilometer van Rio de Janeiro en 1 850 kilometer van Buenos Aires af.


Die Doringbaai-vuurtoring is 'n vuurtoring aan die Atlantiese Oseaan by Doringbaai, 'n vakansieoord en vissersdorpie omtrent 8 km suidoos van Strandfontein. Die huidige vuurtoring is in 1963 opgerig nadat die oorspronklike toring in 'n windstorm vernietig is. Dit is 'n 24 meter hoë betontoring met 'n lantern en galery wat wit geverf is en 'n horisontale swart band aan die bokant van die toring. The Lighthouse Directory Geargiveer 9 November 2013 op Wayback Machine, Lighthouses of South Africa, besoek op 22 Desember 2006 Koördinate: 31°49′00″S 18°14′00″O / 31.81667°S 18.23333°O / -31.81667; 18.23333 Hierdie artikel is ’n saadjie. Voel vry om Wikipedia te help deur dit uit te brei.


Santa Cruz is die administratiewe hoofstad van die Santa Cruz-distrik van die deelstaat Kalifornië (in die Verenigde State) met 'n oppervlakte van 41 vierkante kilometer en sowat 60 000 inwoners (2010). Die stad lê teen die noordelike kant van die Montereybaai, sowat 100 kilometer suid van San Francisco. 'n Kampus van die Universiteit van Kalifornië in Santa Cruz (Engels: University of California, Santa Cruz) lê noord-wes van die stad. Die gebied is oorspronklik deur die Ohlone, jagters en versamelaars en een van Kalifornië se Eerste Nasies, bewoon. Op 28 Augustus 1791 het Padre Fermín Lasuén die sendingstasie Santa Cruz gestig, wat na die naamdag van sy stigtingsdatum vernoem is. Dit was die twaalfde van altesame 21 sendingstasies in Alta California (Opper-Kalifornië). Hier het aanvanklik lede van die Ohlone-stam, later ook Yokut begin werk. Die sendingstasie is in 1818 uit vrees vir 'n roofaanval ontruim. In plaas daarvan om dit te beskerm, het Spaanse setlaars die stasie geplunder. Nadat dit later deur 'n aardbewing verwoes is, is die sendingwerk in Santa Cruz gestaak.


Griekwaland-Wes is 'n streek in Sentraal-Suid-Afrika, wat nou deel uitmaak van die provinsie Noord-Kaap. Die gebied is oorspronklik deur die Griekwas bewoon. Griekwaland-Wes het in 1873 'n Britse kolonie geword, met Kimberley as sy hoofstad. In 1880 is die gebied deur die kolonie Kaap die Goeie Hoop geannekseer. Met die stigting van die Unie van Suid-Afrika in 1910 het Griekwaland-Wes 'n deel van die Kaapprovinsie geword, maar het nog steeds sy eie "provinsiale" sportspanne behou. Nog 'n gebied wat deur die Griekwas bewoon is nadat hulle uit Griekwaland-Wes weggetrek het deur die Vrystaat en Lesotho, het eers as Niemandsland bekend gestaan, maar nadat dit in 1878 deel van die Kaapkolonie geword het, is dit Griekwaland-Oos gedoop. Hierdie artikel is ’n saadjie. Voel vry om Wikipedia te help deur dit uit te brei.


Groenlandkabeljou (Gadus ogac), een van drie soorte kabeljou, kom voor van Port Barrow, Alaska tot by Wes-Groenland; suid langs die Kanadese kus tot by die Miramichi, Golf van Sint-Laurens en Kaap-Breton-eiland met 'n afgesonderde bevolking in die Witsee. Groenlandkabeljou leef gewoonlik naby die kus in water minder as 200 m diep en word selde in die diep see ver van die kus aangetref. Visse van 5 tot 6 jaar bereik lengtes van omtrent 50 cm. Groenlandkabeljou word selde ouer as 9 jaar oud en word nie sommer langer as 60 cm nie. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://fishbase.org/summary/Gadus-ogac.html Hierdie artikel is ’n saadjie. Voel vry om Wikipedia te help deur dit uit te brei.


In wiskunde is 'n hiperboloïed 'n kwadratiese vorm, 'n soort oppervlak in drie dimensies wat deur die volgende vergelyking beskryf word x 2 a 2 + y 2 b 2 − z 2 c 2 = 1 {\displaystyle {x^{2} \over a^{2}}+{y^{2} \over b^{2}}-{z^{2} \over c^{2}}=1}  (hiperboloïed van een vlak), of − x 2 a 2 − y 2 b 2 + z 2 c 2 = 1 {\displaystyle -{x^{2} \over a^{2}}-{y^{2} \over b^{2}}+{z^{2} \over c^{2}}=1}  ( hiperboloïed van twee vlakke) As, en slegs as, a = b, is dit 'n omwentelingshiperboloïed. 'n Hiperboloïed van een vlak kan verkry word deur 'n hiperbool om sy transversale as te roteer.


Hamburger SV (HSV) is 'n Duitse sportklub uit die stad Hamburg, veral bekend vir sy sokkerafdeling. Behalwe sokker, het die klub onder meer afdelings vir yshokkie, tafeltennis, krieket, pluimbal, bofbal, basketbal, rolbal, gholf, gimnastiek, handbal, hokkie, karate, atletiek, rugby, swem, tennis en vlugbal. Die sokkerafdeling het reeds sedert 1919 onafgebroke op die hoogste vlak van die Duitse sokkerstruktuur gespeel. Die klub se geskiedenis begin op 29 September 1887, toe Der Hohenfelder Sportclub en Wandsbek-Marienthaler Sportclub saamgesmelt het om Sports Club Germania te vorm. Hierdie klub het in 1919 met Hamburg FC (gestig in 1888) en FC Falke (gestig in 1906) saamgesmelt om die huidige Hamburger Sport-Verein te vorm, nadat al drie klubs deur die Eerste Wêreldoorlog verswak gelaat is. Die klubkleure was rooi en wit ter ere van die stad Hamburg, terwyl die blou en swart van die oudste van die stigtersklubs, SC Germania, as die spanwapen in gebruik geneem is. Die "nuwe" klub was vroeg suksesvol toe die eindstryd om die nasionale titel in 1922 gehaal is teen 1.


Tzaneen is 'n dorp geleë in die Mopani-distrik van die Limpopoprovinsie, Suid-Afrika. Die omliggende gebied leen homself tot die kweek van gewasse soos piesangs, sitrus, mango's, lietsjies en avokado's; alles te danke aan die hoë reënval en subtropiese klimaat. Die dorp het in 1903 ontstaan toe die koloniale regering van Transvaal 'n proef- en navorsingstasie vir tropiese en sub-tropiese vrugte op 3 000 ha gestig het. Dit het tabak ingesluit. Die navorsingstasie was 'n groot sukses. Die grond is in 1916 prysgegee en aan boere toegeken. Die nuwe dorpsgebied is in 1919 uitgelê. Die naam Tzaneen is waarskynlik afkomstig van die Sotho-woord tsana, wat letterlik mandjie beteken, verwysend na die feit dat die dorp in 'n "mandjie van heuwels" lê. Die spoorlyn vanaf Kaapmuiden het die dorp in 1912 bereik. Die dorp is deel van die Mopani-landboudistrik wat 20 011 km2 groot is. Die eerste tee is in 1969 gepluk. Die Siegfried Annecke-navorsingsinstituut vir bilharzia is in die dorp. Meestal sonskynweer, lang somersdae met aangename winters.


Dione (Grieks: Διώνη) is een van die planeet Saturnus se natuurlike satelliete en is ontdek deur die sterrekundige Giovanni Cassini op 21 Maart 1684, saam met Tethis. Die maan is vernoem na Dione, een van die Titane in die Griekse mitologie. Daar word soms ook na Dione verwys as Saturnus IV. Cassini het die vier mane wat hy ontdek het (Tethis, Dione, Rhea and Iapetus) die Sidera Lodoicea ("die sterre van Lodewyk") genoem, ter ere aan Koning Lodewyk XIV van Frankryk. Sterrekundiges het daaraan gewoond geraak om na die vier mane en Titaan te verwys na as "Saturnus I" tot "Saturnus V". Na die ontdekking van Mimas en Enkelados in 1789 is die stelsel uitgebrei tot "Saturnus VII". Die huidige name van die sewe satelliete (destyds die enigste ontdekte satelliete) is afkomstig van John Herschel (die seun van William Herschel), die ontdekker van Mimas en Enkelados. In sy 1847-uitgawe van Results of Astronomical Observations made at the Cape of Good Hope stel hy voor dat die name van die Titane, die broers en susters van Kronos (die Griekse weergawe van Saturnus), eerder gebruik word.


Seymour is 'n dorpie in die Oos-Kaap wat genoem is na luitenant-kolonel Seymour, militêre sekretaris van die goewerneur sir George Cathcart. Dit is in 1853 gestig as middelpunt van die Katrivier-nedersetting van die Hottentotte en het later jare ontwikkel in 'n vooruitstrewende gemeenskap waarin wol en algemene boerdery gedy het. Seymour was vroeër 'n kernpunt van die NG gemeente Greykerk, hoewel die kerkgebou en pastorie nie hier was nie, maar naby aan die dorpie Balfour. Die Greykerk het vroeër talle ander name gehad, maar is uiteindelik vernoem na die gewilde goewerneur sir George Grey. Later jare is dit by die NG gemeente Fort Beaufort ingelyf. Lys van dorpe in Suid-Afrika "Hoofplek Seymour". Sensus 2011. Olivier, ds. P.L. (samesteller), Ons gemeentelike feesalbum. Kaapstad en Pretoria: N.G. Kerk-uitgewers, 1952. Raper, P.E., Dictionary of South African Place Names, Lowry Publishers, Johannesburg, 1987. Rosenthal, Eric, Encyclopaedia of Southern Africa, Juta and Company Limited, Kaapstad en Johannesburg, 1978.


Henkries is 'n klein nedersetting aan die Oranjerivier, 13 km wes van Goodhouse, in die Noord-Kaap provinsie in Suid-Afrika. Die naam is afgelei van 'n Nama-woord wat berghang beteken. Volgens oorvertelling kan die naam Henkries ook afgelei wees van die Engelse woord "hungry". Na bewering het 'n persoon hier aan honger gesterf. Heel toevallig is daar by die dadelplaas se opstalle, teen die berghang, 'n groot wit rotsformasie wat regtig soos 'n mens lyk wat kon sterf van honger en kop na onder afgegly het teen die berg. Die "lyk" se kop is baie na aan die voet van die hang. Die Departement van Landbou verbou dadels hier in die geweldige somerhitte (47 tot 50 grade Celsius). Die plaas is in die afseisoen van 2009–2010 opgegradeer met nuwe verkoelings- en vriesgeriewe asook die opgradering van die pakstoor met verdampingsverkoelers om 'n beter gehalte dadel te verpak. Die storie doen die rondte dat die Engelse soldate in die oorlogsjare daar gekamp het en glo baie dadels geëet het en van die pitte daar ontlas het.


Thomas Boydell (1882–1966) was 'n Suid-Afrikaanse kabinetsminister en leier in die Arbeidersparty. Boydell is in 1882 in Newcastle upon Tyne in Engeland gebore en word opgelei as 'n passer, waarna hy in 1903 na Natal kom. Hy het gou opgang gemaak in die Arbeidersparty in Natal. Hy is die eerste keer in 1902 tot die kolonie se Parlement verkies. Ná die oorwinning van die Pakt-regering in 1924 word hy eers minister van pos en telegraafwese, en daarna van 1925 tot 1929 minister van arbeid, beide in die Eerste kabinet van J.B.M. Hertzog. Sy party het hom beywer vir blanke werkers se regte, ten koste van swartes, bruines, Indiërs en Chinese. Hy het later jare senator geword. Ná sy uittrede uit die politiek, het hy verskeie boeke geskryf en die wêreld deurreis waar hy Suid-Afrika deur middel van lesings verdedig het. Boydell sterf op 5 Julie 1966. Rosenthal, Eric, Encyclopaedia of Southern Africa, Juta and Company Limited, Kaapstad en Johannesburg, 1978.


'n Antoniem, van die Grieks anti ("teenoorgestelde") en onoma ("naam"), is 'n woordpaar wat teenoorgestelde betekenisse het, soos "dag" en "nag", "warm" en "koud" en "op" en "af". Antonieme is slegs van toepassing op die betekenis van woorde en nie die werklike konsepte wat die woorde onderlê nie. "Kind" en "ouer" is byvoorbeeld antonieme, maar iemand wat 'n ouer is, mag ook weer 'n ander persoon se kind wees.


Semantiek verwys na die betekenis van taal. Kommunikasie kan slegs doeltreffend plaasvind wanneer die betekenis van die woorde vir sowel die spreker/skrywer as die luisteraar/leser duidelik is. Antonieme Homofone Homonieme Sinonieme Lys van woordsoorte Taalkunde Hierdie artikel is ’n saadjie. Voel vry om Wikipedia te help deur dit uit te brei.


Alpha Dog is 'n film onder die ware misdaaddrama-genre, waarin Justin Timberlake, Bruce Willis, Sharon Stone, Ben Foster en Emile Hirsch speel. Die regie is deur Nic Cassavetes. Daar is 'n ouderdomsbeperking van 16 op die film. Die drama is gegrond op die ware verhaal van skollie-skoolseuns wat 'n vyftienjarige ou ontvoer nadat 'n dwelmtransaksie skeefgeloop het. Hulle vermoor hom en word een vir een in hegtenis geneem. Jesse James Hollywood, wat die moord gepleeg het, het die reg tot aan die einde ontwyk. boxofficemojo.com Hierdie artikel is ’n saadjie. Voel vry om Wikipedia te help deur dit uit te brei.


Alcalá de Henares is 'n stad in Spanje, naby Madrid, en het 'n bevolking van sowat 204 000 in 2011 gehad. Die stad lê ongeveer 35 km weg van die sentrum van Madrid en word ook beskou as een van Madrid se voorstede, alhoewel dit sy eie onafhanklike sentrum en stadslewe het. Die geskiedkundige binnestad en die Universiteit van Alcalá de Henares is in 1998 deur UNESCO as wêrelderfenisgebiede gelys. Wikimedia Commons het meer media in die kategorie Alcalá de Henares. (en) (fr) Amptelike UNESCO bladsy Hierdie Spanje-verwante artikel is 'n saadjie. U kan help deur dit uit te brei.


Roeselare (Frans: Roulers) is 'n Vlaamse stad en munisipaliteit in die hartland van die Belgiese provinsie Wes-Vlaandere met 'n oppervlakte van 59,79 km² en sowat 58 000 inwoners (2011). Hierdie artikel is ’n saadjie. Voel vry om Wikipedia te help deur dit uit te brei.


New Hampshire [nuːˈhæmpʃər] is 'n deelstaat in die Nieu-Engeland-streek van die Verenigde State van Amerika en vernoem na die Suid-Engelse graafskap Hampshire. New Hampshire was die eerste soewereine staat op die Amerikaanse vasteland toe dit in Januarie 1776 sy onafhanklikheid van Groot-Brittanje verklaar het, asook een van die oorspronklike Dertien Kolonies wat met die Amerikaanse Onafhanklikheidsverklaring ses maande later die Verenigde State van Amerika gestig het. New Hampshire was die negende deelstaat wat die Amerikaanse Grondwet bekragtig het en ook die eerste wat sy eie grondwet afgekondig het. New Hampshire is tans die enigste Amerikaanse deelstaat wat nóg 'n algemene verkoopbelasting (general sales tax, GST) nóg 'n persoonlike inkomstebelsting hef. In politieke opsig staan New Hampshire bekend vir sy voorverkiesing, die eerste in 'n reeks wat in die aanloop tot die vierjaarlikse Amerikaanse presidentsverkiesing in November gehou word. Die staat se amptelike leuse, Live Free or Die, verskyn ook op die nommerplate van New Hampshire, terwyl sy bynaam The Granite State sowel na sy steengroewe asook sy tradisie van selfgenoegsaamheid verwys. Die staat grens aan Maine en die Atlantiese Oseaan in die ooste, Vermont in die weste en Massachusetts in die suide.


Jeu de paume was 'n Franse voorganger van tennis wat oorspronklik sonder rakette gespeel is. Die spelers het die bal met hulle hande geslaan soos in palla, vlugbal, of sekere weergawes van pelota. Jeu de paume beteken letterlik: spel van palm (oftewel hand). Met verloop van tyd het handskoene kaal hande vervang. Selfs toe spane en eindelaas rakette in gebruik geneem is, het die naam van die spel nie verander nie. Die spel het in Engels as "tennis" bekend geword en later as "real tennis" nadat die moderne sport lawn tennis, meer gewild as die oorspronklike spel geword het. Die term word vandag in Frankryk gebruik om na saaltennis te verwys of na 'n baan waarin die ou of moderne spel gespeel is, of gespeel word. Die binnemuurse weergawe word soms jeu de courte paume of net courte paume (kortpalm) genoem om dit te onderskei van die buitemuurse weergawe, longue paume, wat op 'n groter baan gespeel word. 'n Aantal belangrike geboue in Frankryk staan bekend onder die naam jeu de paume, merendeels weens hulle ligging naby tennisbane of plekke waar die bane vroeër bestaan het.


Stres is 'n geestes- en fisiologiese toestand waarin die wisselwerkinge tussen 'n mens en sy omgewing daartoe lei dat 'n indiwidu 'n gewaarwording ervaar dat daar 'n wanverhouding is, hetsy werklik aldan nie, tussen die eise van 'n situasie en die vermoë van die persoon se biologiese, sielkundige of sosiale stelsels om dit te hanteer. In geneeskundige terme, is stres die ontwrigting van homeostase deur fisiese of sielkundige prikkels. Stresvolle prikkels kan verstandelike, fisiologiese, anatomiese of fisiese reaksies wees. Die begrip stres in hierdie verband is beskryf deur die Oostenryksgebore Kanadese endokrinoloog, Hans Selye, wat die Algemene Aanpassingsindroom in 1936 gedefinieer het. Richard Lazarus het in 1974 'n model gepubliseer waarin hy stres in twee soorte verdeel het, naamlik 'n gesonde soort en 'n ongesonde stres wat negatiewe effekte het. Waar stres funksie verbeter (fisies of verstandelik, soos in die geval van sport en uitdagende werk) kan dit as gesond beskou word. Voortdurende stres wat nie opgelos word deur dit te hanteer of daarby aan te pas nie kan lei tot ontvlugting (angs) of onttrekkingsgedrag (kliniese depressie).


Dirk Ziervogel (*12 November 1917, Ermelo – †26 Maart 1977, Belfast, Mpumalanga) was ’n akademikus en kenner van Bantoetale. Ziervogel was die seun van Carl Frederik Ziervogel en sy vrou, Cecilia Johanna Kemp. Ziervogel het op Ermelo skoolgegaan en in 1935 aan die Hoërskool Ermelo gematrikuleer. Hierna het hy onder prof. J.A. Engelbrecht, hoogleraar in Bantoekunde aan die Universiteit van Pretoria gestudeer en die volgende grade behaal: B.A. (1938), M.A. (1941) en D.Litt. in 1948. Terwyl hy nog student was, is hy reeds in 'n tydelike hoedanigheid aan die universiteit aangestel en in 1941 is hy as lektor in Bantoetale aangestel. In 1945 was hy ook as lokasiesuperintendent van die Pretoriase stadsraad werksaam, terwyl hy nog deeltyds klas aan die UP gegee het. Dit was egter net 'n gedeeltelike onderbreking van sy akademiese werk, want in 1947 het hy 'n senior lektoraat in Bantoetale aan die UP aanvaar. In 1954 het hy die akademiese wêreld verlaat toe hy as navorsingsbeampte by die destydse Departement Naturellesake aangestel is.


Die Loire [lwar] (Latyn: Ligara, Ligera, Bretons: Liger) is met sy lengte van 1 012 kilometer die langste rivier in Frankryk. Die Loire het sy oorsprong by die Mont Gerbier-de-Jonc, 'n bergspits in die département Ardèche (Sentraalmassief), en vloei van daar in noordelike rigting deur Roanne en Nevers, verander sy rigting naby Orléans en vloei in westelike rigting deur Tours om uiteindelik naby Saint-Nazaire (département Loire-Atlantique) in die Atlantiese Oseaan uit te mond. 'n Aantal Franse départements soos Loire is na die rivier vernoem. Die Loire se rivierloop in die sentrale gedeelte van die Loirevallei tussen Sully-sur-Loire en Chalonnes is vanweë die groot aantal pragtige kastele in hierdie streek deur UNESCO in 2000 tot wêrelderfenisgebied verklaar. Wikimedia Commons het meer media in die kategorie Loire (rivier). (en) (fr) Amptelike UNESCO bladsy


Stefanus (II) was die 92ste pous van die Rooms-Katolieke Kerk. Pous Stefanus (II) volg op 23 Maart 752 vir Pous Sagarias op, maar sterf weens 'n beroerte voordat hy in die amp bevestig is op 25 Maart 752. Hy word opgevolg deur Pous Stefanus II. Die naam ‘Stefanus’ beteken 'gekroonde'. Pous Stefanus (II) is wel wettige as pous verkies, maar nooit in die amp bevestig nie. Hy sterf drie dae na sy verkiesing. Tot 1961 is hy deur die Roomse Kerk as die 92ste pous erken. In 1961 besluit die Vatikaan om hom as wettige pous te skrap omdat hy nooit biskop (van Rome) was nie. Dit het die nommering van al die volgende pouse lelik omgekrap. Sy opvolger het ook die naam Stefanus gehad en was tot 1961 die 93ste pous met die naam Stefanus III. Tans is hy die 92ste pous met die naam Stefanus II, maar word gewoonlik in die literatuur aangedui as Stefanus II (III). Sien die Lys van pouse (onderafdeling: Die spesiale geval van Pous Stefanus (II)) vir 'n verder bespreking.


Charlize Theron (gebore op 7 Augustus 1975) is 'n Suid-Afrikaans-Amerikaanse aktrise, vervaardiger en modemodel asook Golden Globe/Oscar-wenner. Sy woon tans in Los Angeles. Theron, wat in 2007 naas Suid-Afrikaanse ook Amerikaanse burgerskap aanvaar het, is in 2019 onder die wêreld se hoogsbetaalde aktrises gereken. Charlize Theron is op 7 Augustus 1975 in Benoni in die destydse provinsie Transvaal as enigste kind van Gerda Jacoba Aletta (née Maritz) en Charles Jacobus Theron gebore. Sy het grootgeword op 'n hoewe naby Benoni, waar sy op Laerskool Putfontein was van 1982 tot 1988. Aan die Hoërskool Die Kruin vir Kuns, Musiek, Ballet en Drama in Parktown, Johannesburg, waar sy van 1989 tot 1993 onder meer ballet geneem het, was sy volgens haar oud-balletonderwyseres baie gewild onder die meisies. Hoewel Theron vlot Engels praat, is haar moedertaal Afrikaans. Haar ma, Gerda, het in 1991 haar pa, Charles, met sy eie wapen doodgeskiet uit selfverdediging nadat dronkenskap en huishoudelike geweld 'n breekpunt in hul huis bereik het. (Charlize was toe 15 jaar oud.) Gerda is nie aangekla weens sy dood nie.


Eugenius II was die 99ste pous van die Rooms-Katolieke Kerk. Pous Eugenius II is in Rome gebore. Op 8 Mei 824 volg hy Pous Paschalis I op en regeer tot sy dood op 27 Augustus 827. Hy word opgevolg deur Pous Valentinus. Die naam ‘Eugenius’ beteken 'die Adellike'. Pous Eugenius II, die aartspriester van die Sint Sabina-kerk, was die kandidaat van die adel tydens die pousverkiesing na die dood van sy voorganger Pous Paschalis I. Tydens sy verkiesing was daar groot onenigheid. 'n Ander kandidaat, Zinzinnus, is deur die volk voorgestel. Die aanwesigheid van Lotarius, seun van die Frankiese koning Lodewyk die Vrome het Pous Eugenius II egter van die nodige gesag voorsien. Lotarius het van die geleentheid gebruik gemaak deur die verkiesing van pouse deur die adel te laat geskied en om die dekreet te bevestig dat geen pous in sy amp bevestig mag word sonder goedkeuring van die Frankiese keiser nie. In 826 hou Eugenius 'n belangrike sinode in Rome waaraan 62 biskoppe deelneem. Die pous het op die sinode veral gestrewe na die verbetering van die kennisvlak van die klerus.


Homogene Lading Kompressie Ontsteking of HLKO (engels: Homogeneous Charge Compression Ignition, of HCCI), is 'n vorm van binnebrandenjin waarin goedgemengde brandstof en oksideerder (tipies suurstof/lug) saamgepers word tot die punt van selfontsteking (Dieselenjin). Soos in ander vorme van ontsteking, stel hierdie eksotermiese reaksie ook chemiese energie in 'n benutbare vorm wat deur 'n enjin omgesit kan word in werk en hitte. Research, publications at Lund University, SE Geargiveer 5 Maart 2005 op Wayback Machine Research at Chalmers University of Technology, SE Geargiveer 6 April 2005 op Wayback Machine Research at Stanford University, VSA Geargiveer 4 Maart 2016 op Wayback Machine Research, publications at University of Wisconsin, Madison, VSA Geargiveer 15 Desember 2018 op Wayback Machine Research at University of California, Berkeley, VSA Geargiveer 9 Junie 2009 op Wayback Machine Research at the University of Cambridge, VK Research at the University of Cambridge, VK Spiegel-Artikel zum Diesotto-Motor (de) Volkswagen South Africa – FSI (Fuel Stratified Injection) Geargiveer 12 Oktober 2007 op Wayback Machine Volkswagen South Africa – Twincharged Stratified Injection[dooie skakel] Dieselenjin Hierdie artikel is ’n saadjie.


Olga (Russies: Ольга; Oudnoors: Helga), ook genoem Olga die Heilige (Pskof, 881? – Kiëf, 11 Julie 969), uit die Rjoerik-dinastie was van 945 tot en met 963 regent van Kiëf-Roes. Volgens die Russiese Primêre Kronieke is sy in 879 gebore, maar dit sou beteken dat sy op 65-jarige leeftyd die lewe aan haar seun Swjatoslaf geskenk het. Olga trou volgens oorlewering in 903 met die toekomstige grootprins Igor van Kiëf. In 945 word Igor deur die Drewljanen-stam vermoor. Sy dood word gewreek met verskeie veldtogte. So word daar glo by Igor se grafheuwel 5 000 Drewljane vermoor en by ander geleenthede word verskeie lede van die stam lewend verbrand. Ook is hul hoofstad, die huidige Korosten, glo afgebrand. Ná Igor se dood word Olga regentes vir haar seun Swjatoslaf. Olga is die eerste heerser van Kiëf-Roes wat haar tot die Christendom bekeer. Omstreeks 955 word sy in Konstantinopel gedoop en kry die naam Helena, na keiserin Helena Lecapena. Die seremonies rondom haar doop word in besonderhede beskryf deur keiser Konstantyn VII in sy boek De cerimoniis aulae byzantinae.


Die volgende drie grondbeginsels van die Afrikaanse spelling, soos verwoord in die Afrikaanse woordelys en spelreëls, word in wese sedert 1921 toegepas: Die spelling en skryfwyse waarvolgens Standaardafrikaans gespel en geskryf word, word in 'n hoë mate deur tradisie bepaal. Die spelling van Standaardafrikaans word baseer op die klankstelsel van Standaardafrikaans. Elke klank in Afrikaans moet minstens deur een letter voorgestel word. Afrikaans het ook geen stilte-vokale, wat baie in Engels en in Frans aangetref word, nie. Daar is wel twee uitsonderings met woorde soos terug en Theron, wat uit 'n Nederlandse tradisie kom, waar die eerste e nie uitgespreek word nie. Om Afrikaans volgens die klankstelsel behoorlik te kan spel moet 'n goeie begrip van lettergrepe gehandhaaf word, veral die onderskeid tussen oop en geslote lettergrepe. Die volgende reëls is van toepassing op lettergrepe: 1. 'n Lettergreep begin altyd voor die medeklinker, bv. dadelik word da·de·lik. 2. 'n Deelteken dui altyd die begin van 'n nuwe lettergreep aan, bv. oë word o·e. 3. 'n Lettergreep sal altyd breek tussen twee medeklinkers, bv. pappa word pap·pa.


Krimpen aan den IJssel is 'n dorp en munisipaliteit in die Nederlandse provinsie Zuid-Holland, met sowat 29 000 inwoners (2012). (nl) Amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Die noordelikste deel van Namakwaland staan bekend as die Richtersveld. Hierdie afgesonderde gebied het bekend geraak weens sy ryk mineraalbronne. Later jare is dit deur die meer avontuurlustige toeriste ontdek. Op natuurkundige sowel as kulturele gebied is die Richtersveld uniek. Dit is 'n geografies-afgeleë gebied en daarom nog in 'n redelik ongeskonde toestand. Aan die westekant grens die streek aan die Atlantiese Oseaan van Alexanderbaai ongeveer by die Oranjerivier se mond suidwaarts tot by Port Nolloth. Die Oranjerivier van sy mond tot by Noordoewer in Namibië en Vioolsdrif vorm die noordelike grens. Die 90 km op die R382 tussen Port Nolloth en Steinkopf vorm ongeveer die oosgrens en die N7 nasionale pad tussen Vioolsdrif en Steinkopf is die oosgrens. Rofweg vorm die grense dus 'n vierkant. Hier woon min mense; 'n bevolking van 11 982 in 3 543 huishoudings is getel gedurende die 2011-sensus. Afgesien van die twee kusdorpe Alexanderbaai en Port Nolloth is die ander nedersettings soos Kuboes, Lekkersing, Sanddrif, Eksteenfontein en Sendelingsdrif baie klein. In eersgenoemde twee dorpe en op die myne woon en werk 'n aantal mense wat nie oorspronklike inwoners is nie.


Die term Doebai kan verwys na: Doebai (emiraat), een van die Verenigde Arabiese Emirate. Doebai (stad), die hoofstad van hierdie emiraat.


Garnisoen (afgelei van die Franse woord: garnison) is 'n militêre term vir 'n onbepaalde aantal soldate wat op 'n spesifieke plek (soos 'n fort) gestasioneerd is, oorspronklik om die plek te bewaak, maar ook dikwels met die plek as tuisbasis. Hierdie artikel is ’n saadjie. Voel vry om Wikipedia te help deur dit uit te brei.


Die Geschenkdienst- und Kleinexporte GmbH (kort Genex; later bekend as Genex Geschenkdienst GmbH) was 'n sakeonderneming wat op 20 Desember 1956 deur die regering van die Duitse Demokratiese Republiek (DDR) gestig is. Dit was een van die grootste verdieners van buitelandse valuta vir die Kommerzielle Koordinierung ("Kommersiële Koördinasie"), 'n afdeling van die Departement van Buitelandse Handel van die DDR. Sy hoofkwartier was in Mauerstraße 86/88 in Oos-Berlyn gesetel. Oorspronklik het die onderneming slegs geskenkpakkies vir kerkgemeentes saamgestel. Eers ná die bou van die Berlynse Muur in 1961 is sakebetrekkinge uitgebou om selfs filiaalmaatskappye in Denemarke (Jauerfood AG in Kopenhagen-Valby) en Switserland (Palatinus GmbH in Zürich) in te sluit. Die onderneming het 'n katalogus met die titel Geschenke in die DDR versprei wat deur burgers van die Bondsrepubliek Duitsland (Wes-Duitsland) gebruik kon word om 'n groot verskeidenheid koopware te bestel en met Deutsche Mark (DM) te betaal. Die ware is dan regstreeks aan hul familielede en kennisse in die DDR afgelewer. Negentig persent van die produkte in die katalogus is in die DDR vervaardig.


Die Brasiliaanse Taalbeweging is die beweging wat hom vir Brasiliaanse Portugees as kultuurtaal beywer het. Teen die einde van die 19de eeu, ontsnap Brasilië nie aan die opkomende taalromantisering van die omgangstaal, wat in talle lande gewoed het nie. Die Academia Brazileira de Letras is juis gestig gedurende 1896/7, met as doel die herkodifisering van Portugees vir die Brasiliane. Die begeerte onder Brasiliane om 'n eie inheemse kultuurtaal te skep, was brandend groot. Die opkoms van nasionalisme onder die Brasiliane, het tot gevolg gehad dat selfs 'n woord soos 'Portugees' vermy was. Nuwe terme is gebruik, soos o idioma nacional of a língua nacional (die nasionale taal), of a língua Brasileira (die Brasiliaanse taal) om te verwys na die Nuwe Taal van Brasilië . In 1922 kom modernisme in Brasilië tot bloei, onder die musici, historici, digters, skrywers en skilders. Hierdie beweging wou die Brasiliaanse volk losmaak van Europa en die Europese kultuur. Skrywers en digters het begin om baie woorde in die algemene spreektaal, wat aan Indiaans ontleen is, op te neem in hul werke.


Avusa Media Limited (sedert 20 November 2007), voorheen Johnnic Publishing, wat vroeër bekend gestaan het as Times Media Limited, is 'n Suid-Afrikaanse uitgewer van koerante en tydskrifte. Die maatskappy is 'n volfiliaal van Jonnic Communications, wat op sy beurt aan Johnnic Holdings behoort. Die ontstaan van wat vandag Avusa Media Limited is, kan teruggespoor word tot 1902 met die stigting van Rand Daily Mail deur Henry Freeman Cohen, met Edgar Wallace as eerste redakteur. Die mynmagnaat Abe Bailey het die Rand Daily Mail in 1902 gekoop en die Sunday Express in 1937 tot sy stal toegevoeg. In die jare veertig het die maatskappy wat die Rand Daily Mail en Sunday Express uitgegee het die Sunday Express Limited geword. Die maatskappy het gee ook die Sunday Times (sedert 1906) uit, wat ontstaan het uit die Rand Daily Mail toe die dagblad se infrastruktuur en personeel gebruik is om die Sondagkoerant teen 'n laer koste uit te gee. Die Sunday Times se drukoplaag was aanvanklik 15 000, maar vandag is dit die grootste weekblad in Suid-Afrika met 'n verkoopte sirkulasie van meer as 500 000.


Geoff Doidge, 'n Suid-Afrikaanse politikus en eertydse voertuigverkoopsbestuurder, is sedert 2010 Suid-Afrika se ambassadeur in Sri Lanka. Hy is op 25 September 2008 deur die voormalige president, Kgalema Motlanthe, en opvolgend deur president Jacob Zuma, aangestel as minister van openbare werke, wat hy tot 31 Oktober 2010 beklee het. Doidge is op 26 April 1954 in die Oos-Kaap gebore. Hy matrikuleer aan die Senior Sekondêre Skool Mount Currie in 1972, waarna hy van 1973 tot 1978 as verkoopsman werk. Van toe tot 1991 is hy besturende direkteur van 'n onderdeleonderneming op Kokstad. Hy dien van 1991 tot 1992 as bestuurder van Keval Motors en daarna tot 1994 as verkoopsbestuurder van Johnstone Delta. Op buitemuurse gebied was hy voorsitter van die Griekwaland-Oos-sportvereniging (1970 - 1972), voorsitter van dieselfde unie se voetbalvereniging (1972 - 1975), voorsitter van onder meer die Griekwaland-Oos-Kei-ontwikkelingsforum (1992 - 1993), voorsitter van Grens-Kei-ontwikkelingsforum (1994 - tans), voorsitter van die St. Patrick's pastorale raad (1990 - 1993), voorsitter van die Senior Sekondêre Skool Mount Currie (1988, 1994), voorsitter van forums op Kokstad vir behuising, ontwikkeling en dienste (1992 - 1994), voorsitter van die African National Congress-tak op Kokstad en hoof van die lessenaar vir plaaslike regering.


Die Portugese nasionale rugbyspan verteenwoordig Portugal in internasionale rugby en staan ook bekend as Os Lobos (Portugees vir: "die wolwe"). Hulle het in 1935 vir die eerste keer gespeel en neem deesdae deel in die Europese Nasiesbeker. Rugby in Portugal word bestuur deur die Portugese Rugbyfederasie (Portugees: Federação Portuguesa de Rugby). Die Portugese rugbyspan is tans (17 Desember 2019) 24ste op Wêreldrugby se wêreldranglys gelys. Portugal het in 2007 vir hulle eerste Rugbywêreldbeker gekwalifiseer. Hulle was in Poel C saam met Nieu-Seeland, Italië, Roemenië en Skotland, maar het op die laaste plek geëindig en net een bonuspunt behaal. Portugese rugby het ongekende sukses die afgelope paar jaar ervaar. Hulle was die verassingspakket in die 2003/4 Europese Nasiesbeker en het uiteindelik as wenners geëindig en het daarop voortgebou deur volgehoue goeie prestasies alhoewel hulle slegs derde kon eindig in die toernooi van 2005/6. Die Wêreldrugby se Wêreldrugbysewesreeks het Portugese spelers in staat gestel om hul vaardighede ten toon te stel. In 2006/7 het Portugal vir die eerste keer aan elke Wêreldrugbysewesreeks deelgeneem. Hulle het hulself gevestig in die korter weergawe van die sport.


Die Seimas is die parlement van Litaue. Die naam is afgelei van die Poolse Sejm en dateer uit die tyd van die Pools-Litause Gemenebes of Rzeczpospolita. Dit het destyds na die hoogste wetgewende gesag van die Grootvorstedom Litaue verwys. Die Seimas se webtuiste Wikimedia Commons het meer media in die kategorie Seimas. Hierdie artikel is ’n saadjie. Voel vry om Wikipedia te help deur dit uit te brei.


Die artikel bevat 'n lys van atletiekrekords in Asië: Tabel met Asiatiese atletiekrekords vir mans: Tabel met Asiatiese atletiekrekords vir vroue: Lys van Afrikaanse atletiekrekords Lys van Suid-Afrikaanse atletiekrekords Lys van Europese atletiekrekords Lys van Noord-Amerikaanse atletiekrekords Lys van Oseaniese atletiekrekords Lys van Suid-Amerikaanse atletiekrekords


'n Skrikkelsekonde is 'n positiewe of negatiewe een-sekonde aanpassing tot die Gekoördineerde Universele Tyd (UTC) -tydskaal om dit naby gemiddelde sontyd te hou. Wanneer 'n positiewe skrikkelsekonde bygetel word teen 23:59:60 UTC, vertraag dit die begin van die volgende UTC-dag (teen 00:00:00 UTC) met een sekonde, effektiewelik word die UTC-klok stadiger. Sedert die invoering van die stelsel in 1972 is 'n totaal van 26 skrikkelsekondes bygevoeg, gemiddeld ongeveer een sekonde elke 18 maande. Gewone jaar Skrikkeljaar Hierdie artikel is ’n saadjie. Voel vry om Wikipedia te help deur dit uit te brei.


Die aardkors is die buitenste laag van die Aarde, wat vernaamlik uit gesteentes soos granodioriet, gabbro en basalt bestaan. Die kors vorm die boonste deel van die litosfeer; al die gesteentes en sediment wat op die oppervlak lê behoort tot die aardkors. Die aardkors is nie oral ewe diep nie en 'n grens skei die kors van die aarde se mantel. Daar word na die grens tussen die kors en die mantel as die Mohorovicic-diskontinuïteit verwys, vernoem na die wetenskaplike wat hierdie grensvlak ontdek het. Dit is nie moontlik om deur die hele kors tot by die mantel te boor nie: dit is gans te diep. Die diepste boorgat tot dusver is die Kola-boorgat in Rusland, wat in 1970 begin is en in 1989 'n diepte van 12 261 km bereik het. Om meer oor die kors en die mantel te leer, word seismiese gegewens, byvoorbeeld die spoed van seismiese golwe deur steen, en magma (lawa, afkomstig van die mantel) gebruik. Dit is uit seismiese gegewens en ook die direkte waarneming van die aardkors dat die verskille van hierdie twee aardlae geblyk het: waar die mantel uit 'n eenvormige gesteentesamestelling bestaan, toon die korsstruktuur definitiewe verskille.


Basel (Duits en Engels: Basel, Frans: Bâle, Nederlands: Bazel, Italiaans, Romansch en Spaans: Basilea, Latyn: Basilia, somtyds in Engels: Basle) is die derde grootse stad in Switserland naas Zürich en Genève, en het 'n bevolking van sowat 171 000 (2010). Die drielandestad lê in die noordweste van die land, aan die grens met Duitsland (die stad Weil am Rhein) en Frankryk (die nedersettings Saint-Louis en Huningue). Die Rynrivier vloei deur die stad. In die stad word 'n vorm van die Nederalemanniese Duitse dialek gepraat, die Baselduitse subdialek wat verwant is aan die nabygeleë Elsasser Duitse subdialek maar verder 'n taal-enklawe vorm in die Hoogalemanniese Duitse dialekgebied. In 1529 het die Reformasie ingang in Basel gevind. Later, in 1897, het Basel danksy die inisiatief van die Oostenrykse joernalis Theodor Herzl as gasheerstad van die eerste Sionistiese Wêreldkongres opgetree wat die stigting van 'n Joodse staat in Palestina bepleit het. HAT Taal-en-feitegids, Pearson, Desember 2013, ISBN 978-1-77578-243-8 Hierdie artikel is ’n saadjie.


Trevor Andrew Manuel (* 31 Januarie 1956) was voorsitter van Suid-Afrika se Nasionale Beplanningskommissie. Van 1996 tot 2009 het hy die pos van Minister van Finansies beklee wat hom in 2009 die langsdienende minister in die pos gemaak het. Hy was minister tydens die presidensie van Nelson Mandela, Thabo Mbeki en Kgalema Motlanthe, en daarna as minister onder voormalige president Jacob Zuma van 2009 tot 2014. Manual is in Kensington, Kaapstad as die seun van 'n staatsamptenaar gebore, waar hy grootgeword en skoolgegaan het. Hy matrikuleer in 1973 en gaan studeer Siviele en Strukturele Ingenieurswese, en later — gedurende sy gevangenskap — ook regte. Manuel betree die openbare lewe in 1981 as Algemene Sekretaris van die Behuisingaksiekomitee vir die Kaapse area, waarna hy 'n lid word van die UDF se Nasionale Uitvoerende Raad. In September 1985 is Manuel gevange geneem en tot 31 Augustus 1990 verban. Die verbanning word egter op 25 Maart 1986 tersyde gestel na 'n uitspraak dat dit teenstrydig is met die Binnelandse Sekerheidswet. Op 15 Augustus 1986 word Manuel weer inhegtenis geneem en vir twee jaar tot September 1988 onder die noodmaatreëls aangehou.


Aleksander Iljitsj Oeljanof (Russies: Александр Ильич Ульянов) (12 April 1866 – 20 Mei 1887) was ’n Russiese rewolusionêr en die ouer broer van Wladimir Iljitsj Oeljanof (Lenin). Hy is gearresteer toe hy en sy kamerade ’n sluipmoord op keiser Aleksander III wou uitvoer. Ná hul skuldigbevinding is hulle tereggestel. Die dood van sy broer het ’n groot invloed op Lenin se politieke oortuigings gehad. Sy pa was Ilja Nikolajewitsj Oeljanof, ’n bekende skoolinspekteur in Nizjni Nowgorod wat ’n oorerflike adellike titel gekry het vir sy werk in die opvoedkunde. Aleksander het in 1983 sy skoolloopbaan met ’n goue medalje aan die Simbirsk-gimnasium voltooi en daarna ingeskryf by die Fakulteit van Natuurwetenskappe aan die Universiteit van Sint Petersburg, waar hy weer eens uitgeblink het. Hy het deelgeneem aan onwettige byeenkomste, demonstrasies en propagandistiese bedrywighede van die studente en werkers. In Desember 1886 het hy lid geword van die "terroriste-faksie" van die party Narodnaja Wolja (Die Wil van die Volk). Die meeste lede van die faksie was studente aan die Universiteit van Sint Petersburg en is sterk deur Marxisme beïnvloed.


Duitsland behoort tot die belangrikste wynboulande, alhoewel dit met 'n totale oppervlakte van sowat 100 000 hektaar se wingerde by die kleiner wynprodusente gereken word. Die Duitse wynboubedryf met sy sowat 80 000 wynboere produseer jaarliks 9 miljoen hektoliter wyn vir die plaaslike en uitvoermarkte soos die Verenigde Koninkryk, die Verenigde State en Nederland. Kenmerkend is die groot aantal wingerdsoorte wat 'n verskeidenheid wyne oplewer, waarvan 63 persent wit- en 37 persent rooiwyn. Riesling is die bekendste Duitse wyn – die edele witwyn word dikwels met die Duitse wynkultuur vereenselwig en beslaan 21 persent van die wingerdoppervlakte. Ander bekende druiwesoorte sluit Müller-Thurgau, Kerner (of Silvaner), Spätburgunder en Dornfelder (of Regent) in. Daar is altesaam meer as 140 druiwesoorte. Die grootste en bekendste Duitse wynbougebiede is Rynhesse, Palts en Baden. Daarnaas word beduidende hoeveelhede wyn ook in streke soos Ahr, Franke, die Hessiese Bergstraat (Hessische Bergstraße), die Middelryn, Mosel-Saar-Ruwer, Nahe, Rheingau, Saale-Unstrut, Sakse en Württemberg verbou. Die koel klimaat met sy gematigde temperature en groot hoeveelhede sonstraling lewer saam met die mineraliese grond oorwegend prikkelende, vrugtige witwyne met 'n vars suur op.


Honorius IV was die 190ste pous van die Rooms-Katolieke Kerk van 1285 tot 1287. Pous Honorius IV is gebore as Giacomo Savelli ongeveer in 1210 in Rome, Italië. Hy is die seun van 'n Romeinse senator Luca Savelli en sy vrou Giovanna Aldobrandeschi en die kleinneef van Pous Honorius III. Hy is getroud en het minstens twee seuns. Een van hulle word podesta van Urbino en sterf voor 1279, die ander een was 'n senator in Rome en sterf in 1306. Na sy vrou se dood word hy 'n geestelike. Hy is die laaste pous wat getroud was. Hy het aan die Universiteit van Parys studeer en Pous Urbanus IV maak hom kardinaal-diaken van Santa Maria in Cosmedin. Kardinaal Savelli was 'n kerklike diplomaat. Pous Clemens IV stuur hom en drie ander kardinale om Karel van Anjou te kroon as koning van Sisilië in Rome op 28 Julie 1265. Hy was een van die ses kardinale wat Pous Gregorius X gekies na die drie jaar lange sedis vacatio na die dood van Pous Clemens IV. In 1274 neem hy deel aan die konsilie van Lyon wat bepaal het dat daar slegs vier bedelordes mag wees i.e. die Dominikane, Franciskane, Augustyne en die Karmelite.


Henrik Johan Ibsen (* 20 Maart 1828 in Skien; † 23 Mei 1906 in Kristiania, tans Oslo) was 'n Noorse skrywer en dramaturg van internasionale statuur. Naas Knut Hamsun word hy as die beduidendste Noorse skrywer beskou en in sy tuisland as 'n nasionale simbool vereer. Die realisme het in sy werk 'n hoogtepunt bereik. As tema vir sy toneelstukke het hy dikwels die konflik van die enkeling wat maatskaplike opvatting as ŉ struikelblok in sy eie ontwikkeling beskou, gekies. Henrik Johan Ibsen is op 20 Maart 1828 in die Noorse houthawedorp Skien as die seun van 'n ryk koopman gebore. Sy pa het egter in 1836 insolvent geraak, en die gebeurtenis het 'n groot indruk op Ibsen gemaak: hy het dit later in Peer Gynt verwerk. Op 16-jarige leeftyd het hy ŉ leerling by 'n apteek in Grimstad geword. In die tydperk het hy gedigte asook sy eerste toneelstuk, Catalina (1850), geskryf. In 1850 het hy na Christiania, die teenswoordige Oslo, verhuis. Daar was hy met die skrywer Bjørnstjerne Bjørnson (1832-1910) bevriend, wie se realistiese prosa en toneelstukke in die tyd hoog aangeskryf was.


Die nasionale vlag van Ethiopië (Amharies: የኢትዮጵያ ሰንደቅ ዓላማ, yäItyoṗya Sändäq ʿAlama; of የኢትዮጵያ ባንዲራ, yäItyoṗya Bandira) is op 6 Februarie 1996 amptelik in gebruik geneem. Die drie tradisionele kleure (groen, geel en rooi) dateer terug na Keiser Menelik (1889–1913) en is vir die eerste keer in 1895 gebruik. Die huidige vlag en embleem is aanvaar na die omverwerping van die Marxistiese Mengistu-regime wat van 1974 tot 1991 regeer het. Die embleem is veronderstel om die diversiteit asook die eenheid van die land te weerspieël. Blou verteenwoordig vrede, die vyfpuntige ster verteenwoordig diversiteit en eenheid en die strale van die son verteenwoordig vooruitgang. Die groen stel die grond en hoop vir die toekoms voor, die geel stel vrede en liefde voor en die rooi stel krag voor. Volgens die huidige interpretasie dui die kleure aan:    Groen: "Die rykdom en die vrugbaarheid van ons land sowel as hoop."    Geel: "Godsdiensvryheid en vrede."    Rooi: "Die offer van ons vaders, wat hul bloed in die verdediging van Ethiopië gegee het." Voor die reghoekige vlag is drie gekleurde wimpels gebruik.


Die Jeug-tot-Jeugaksie van 1974 was 'n jeugbediening van die NG Kerk wat jongmense van dwarsoor Suider-Afrika, insluitend die destydse Rhodesië en Suidwes-Afrika, betrek en bedien het. Kursusse in evangelisasie, jeugwerkmetodiek en bybelstudiemetodes is in stede en groot dorpe aangebied en evangelisiasie-saamtrekke gehou in al die sinodale streke van die N.G. Kerk in Suider-Afrika. Die groep was onder leiding van Ds Mike Smuts sr., latere hoof van die Christen Studente Vereniging (CSV), later die Verenigende Christen Studente Vereniging (VCSV) genoem. Ds. Smuts is bygestaan deur ds. Johnnie Hay, ds. Malan Nel, ds. Mike Smuts (jr.) en mnr. Eddie de Hart. Benewens die kursusse wat aangebied is, het die werkswyse ook besoeke aan skole en ander opvoedkundige instansies ingesluit, waar boodskappe deur die leiers aangevul is met geestelike musiek deur die koor of kleiner groepe. Die koorleier was prof. Awie van Wyk, bygestaan deur Cornelia (Neelsie) van Zyl. Die groep het bestaan uit 64 lede vanuit 3 lande.


Niamey is die hoofstad en grootste stad in Niger met 'n oppervlakte 239,30 km². Die stad is langs die Nigerrivier. Die stad het 'n bevolking van 774 235 in 2006 en meer as 90% van die bevolking is Moslems. Hierdie artikel is ’n saadjie. Voel vry om Wikipedia te help deur dit uit te brei.


Die Praepapilio is 'n uitgestorwe genus van Riddervlinders, wat bekend is van die middel-Eoseense neerslae van Colorado, Verenigde State. Dit tel onder uiters min papilionid-fossiele wat ontdek is en word tans beskou as verteenwoordigend van 'n fossiel-subfamilie, die Praepapilioninae. Twee spesies is beskryf, elk van 'n enkele fossielvonds: †P. colorado †P. gracilis Rienk de Jong (2007). "Estimating time and space in the evolution of the Lepidoptera" (PDF). Tijdschrift voor Entomologie. 150: 319–346. Geargiveer vanaf die oorspronklike (PDF) op 2 Oktober 2011. Besoek op 2 Desember 2011. Collins, N. Mark; Collins, Michael G. (1985). Threatened Swallowtails of the World:the IUCN red data book. IUCN Protected Area Programme Series. Gland, Switzerland en Cambridge, V.K.: IUCN. pp. 401 bladsye & 8 plate. ISBN 9782880326036. Besoek op 22 Oktober 2010. Hierdie artikel is ’n saadjie. Voel vry om Wikipedia te help deur dit uit te brei.


Guayaquil (Spaans: Santiago de Guayaquil) is die grootste stad van Ecuador nog voor die hoofstad Quito en is in 1547 deur Spanjaarde gestig. Die stad het 'n bevolking van 2 278 691 en van 2 991 061 in die metropolitaanse gebied in 2010 gehad en beslaan 'n oppervlakte van 344,5 km². Die stad is die belangrikste hawestad en lê aan die weskus van Ecuador. Wikimedia Commons het meer media in die kategorie Guayaquil. (en) Toerisme-inligting oor Guayaquil op Wikivoyage (es) Amptelike webwerf (en) "Guayaquil". Encyclopædia Britannica. Besoek op 8 Julie 2019. Hierdie artikel is ’n saadjie. Voel vry om Wikipedia te help deur dit uit te brei.


'n Commissaire (Frans vir kommissaris) in kompeterende fietsry, is 'n beampte wat diens doen as 'n skeidsregter. Die commissaire is in beheer van die fietswedren en het die mag om onder andere wedrenne te kanselleer, afstande te verkort en roetes te verander indien dit nie aan die vereistes voldoen nie. Die commissaire moet neutraal en onpartydig wees. Hy moet toesien dat die wedren regverdig en veilig geskied. Slegs commissaires wat die UCI-eksamen geslaag het mag die titel “UCI Internasionale Commissaire” gebruik. Alle commissaires moet deur hul Nasionale Federasie gelisensieer wees. Voornemende UCI-commissaires moet ten minste vir twee jaar op nasionale vlak as commissaire diens doen alvorens hul deur hul Nasionale Federasie aanbeveel mag word vir die UCI-eksamen. Dit word van 'n commissaire vereis om al die regulasies van die UCI te ken. Die UCI stel commissaires aan vir al hulle internasionale byeenkomste. Die aangestelde commissaire is die President van die commissaire-paneel tydens 'n UCI-wedren. Die Nasionale Federasie verskaf die res van die paneel. Die UCI-commissaires word vergoed vir hul dienste en moet die amptelike UCI-drag dra. Die funksies van 'n commissaire kan in drie verdeel word.


Koerdistan (Arabies: كردستان, Persies: کردستان, Koerdies: Kurdistan / کوردستان, [ˌkʊɾdɯˈstɑːn], luister (hulp·inligting); letterlik: "tuiste van die Koerde") is 'n histories-geografiese landstreek in die noordooste van die Midde-Ooste wat sedert 1918, die ineenstorting van die Ottomaanse Ryk as gevolg die Eerste Wêreldoorlog, verdeel is tussen Azerbeidjan, Armenië, Irak, Iran (die ou Persië), Sirië en Turkye en wat hoofsaaklik bewoon word deur Koerde. Die Irakse Koerdiese outonome streek is die enigste deel van Koerdistan wat amptelik internasionale politieke erkenning geniet. Simbole soos die vlag van Koerdistan, die volkslied Ey Reqîb ("O vyand") wat net in Irakse Koerdistan amptelike status geniet, word deur al die Koerde in die vier lande en Koerde wêreldwyd algemeen erken. In Persies beteken Koerdistan "tuiste van die Koerde", 'n term wat die eerste keer deur die Seltsjoekse Turke en later in die Koerdistanprovinsie van Iran gebruik is. Daar is geen vaste grense vir Koerdistan nie en die grenseise van die land wissel na gelang van groepe en individue.


.by is die topvlak-domein van Belarus. Aangevraagde name moet ten minste 2 Latynse letters bevat. Die registrateur behou hulself die reg voor om onwelvoeglike name te weier. Lys van Internettopvlakdomeine ISO 3166-2:BY Всё о Mathcad Sjabloon:Ref-ru (en) IANA se .by-WHOIS-inligting


Die Fobos-ruimteprogram (Russies: Фобос) was ’n onbemande sending van die Sowjetunie wat bestaan het uit twee ruimtetuie wat die planeet Mars en sy twee mane, Fobos en Deimos, moes verken. Hulle is op 12 Julie 1988 gelanseer. Albei tuie het groot tegniese foute ondervind. Die program is aangepak in samewerking met 14 ander lande, onder andere Swede, Switserland, Oostenryk, Frankryk, Wes-Duitsland en die VSA. Fobos 1 het gewerk tot op 2 September 1988. ’n Sagteware-probleem het kommunikasie beëindig. Fobos 2 het data oor die son, Mars en Phobos ingesamel. Net voor die finale fase van die sending, waartydens twee landingstuie vrygelaat sou word, is kontak met die tuig verloor weens ’n rekenaarfout. Foto's van Fobos 2 Geargiveer 17 Julie 2015 op Wayback Machine Rou date van die Fobos 2 Hierdie artikel is vertaal vanuit die Engelse Wikipedia


Leudal (Limburgs: Leudaal) is 'n munisipaliteit in die Nederlandse provinsie Limburg, deels geleë aan die Maas-rivier en die grens met die Belgiese provinsie Limburg, en wat deels in die streek van Die Peel lê. Die munisipale gebied het sowat 36 000 inwoners (2019) en 'n oppervlakte van 165 km², waarmee dit die grootste munisipaliteit van hierdie provinsie is. Leudal is in 2007 gestig en gevorm uit die munisipaliteite Haelen, Heythuysen, Hunsel en Roggel en Neer. Heythuysen is die administratiewe setel van die munisipaliteit. Die nuwe munisipaliteit is vernoem na die Leudal-natuurgebied. Deur hierdie gebied vloei die Leubeek. Plekke in die munisipale gebied van Leudal: Baexem, Buggenum, Ell, Grathem, Haelen, Haler, Heibloem, Heythuysen, Horn, Hunsel, Ittervoort, Kelpen-Oler, Neer, Neeritter, Nunhem en Roggel. (nl) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Die Sneeuberge is geleë in die noordwestelike hoek van die Oos-Kaap, Suid-Afrika, net noord van Nieu-Bethesda. Een van die hoogste pieke is die Kompasberg, 2 502 m hoog. Die Sondagsrivier ontspring naby Kompasberg. Die Lootsbergpas dra die N9 nasionale pad oor die Sneeuberge. Die Voor-Sneeuberg lê net suid van Nieu-Bethesda, en die Onder-Sneeuberg na die suidweste, naby Aberdeen. Lys van Bergpieke in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 Hierdie artikel is ’n saadjie. Voel vry om Wikipedia te help deur dit uit te brei. Koördinate: 31°45′30″S 24°32′23″O / 31.75833°S 24.53972°O / -31.75833; 24.53972


Puerto Montt is 'n stad in Chili met 308 690 inwoners (2012). Munisipaliteit van Puerto Montt Hierdie artikel is ’n saadjie. Voel vry om Wikipedia te help deur dit uit te brei.


Ralf Karel Hubert Krewinkel (gebore 12 November 1974 in Kerkrade) is 'n Nederlandse politikus en lid van die Party van die Arbeid (PvdA). Krewinkel was van 31 Augustus 2015 tot 18 Maart 2019 burgemeester van die Limburgse munisipaliteit Heerlen gewees. Daarvoor was hy van 2011 tot 2015 burgemeester van die Limburgse munisipaliteit Beek gewees. Van 1998 tot 2006 was Krewinkel 'n lid van die munisipale raad van die Limburgse munisipaliteit Kerkrade (van 2002 tot 2006 as raadsverteenwoordiger) en vervolgens van 2006 tot 1 Mei 2011 'n wethouer van dieselfde munisipaliteit. Wikimedia Commons het meer media in die kategorie Ralf Krewinkel. (nl) Ralf Krewinkel nieuwe burgemeester Beek Geargiveer 3 April 2012 op Wayback Machine, Rijksoverheid.nl, 25 Maart 2011 (nl) Benoeming burgemeester Heerlen Geargiveer 17 Januarie 2018 op Wayback Machine, Rijksoverheid.nl, 3 Julie 2015 (nl) Krewinkel met ingang van maandag burgemeester-af, 1limburg, 15 Maart 2019


e-Sword is ’n gratis Bybelstudie-rekenaarprogrammatuur wat Rick Meyers vir Microsoft Windows en Pocket PC-bedryfstelsels geskryf het. Die ontwikkeling het amptelik in Januarie 2000 begin. Sedertdien het die programmatuur se gewildheid aanhou groei, met 15 000 000 aflaaie wat teen Januarie 2011 bereik is. Die gebruikerskoppelvlak is in sewe-en-twintig tale, waaronder Afrikaans, en die bronne in meer as tagtig tale beskikbaar. Rick Meyers het ’n behoefte daaraan gehad om Bybelstudie vrylik aan ’n ieder en ’n elk beskikbaar te stel, terwyl daar ook krag en diepte aan navorsing gewy word. Sy temavers is Matteus 10:8: Julle het dit verniet ontvang, verniet moet julle dit gee. Rick Meyers berig op die e-Sword-tuisblad: As Bybelstudent en leraar het ek ervaar watter insettinge dit kos om die Skrif te deursoek om vir ’n Bybelstudie, Sondagskoolles of preek behoorlik voor te berei. Daar is volumes boeke vir studiebenutting beskikbaar (en die Christelike gemeenskap is baie aan die verskeie outers, vir hul volharding en kunde, verskuldig), maar daar is net nie genoeg tyd, geld of rakruimte tot ons beskikking om hierdie bronne ten volle te benut nie.


Nuweland (Engels: Newlands) was vanaf die eerste verkiesing ná Uniewording in 1910 'n kiesafdeling in Kaapstad se latere suidelike voorstede vir die Unie-Volksraad. Charles Frederick William Struben, kandidaat van die Unionisteparty, word op 15 September 1910 tot die heel eerste LV vir Nuweland verkies toe hy die onafhanklike L.A.W. Beck met 440 stemme klop. Hy staan nie weer in 1915 nie en nou wen nog 'n Unionis, George Sheen Withinshaw, met 'n meerderheid van 1 247 stemme teen die Arbeidersparty se C.H. Hagger. Withinshaw bly net in sy amp tot 26 Desember 1918. In die tussenverkiesing op 19 Februarie 1919 wen William Porter Buchanan met 360 stemme teen die kanniedood van die Arbeidersparty, J. Lomax, wat ook in 1920 en 1921 in Nuweland sou staan, in 1924 in Rondebosch en in 1929 in Mowbray. Buchanan klop in 1920 se verkiesing weer vir Lomax, dié keer met 691 stemme en in 1921 met 'n volle 1 316, nadat die Unioniste en S.A.P. saamgesmelt het.


Die kommandowurm, (Spodoptera exempta Walker, Lepidoptera: Noctuidae), is 'n motsoort van Afrika. Dit is 'n besonder skadelike plaag, wat in staat is om hele aanplantings van gesaaides in 'n kwessie van weke uit te wis. Die larwe voed op alle soorte grasse, vroeë stadia van graansoorte, bv. mielies, rys, koring, gars, sorghum, suikerriet, en by geleentheid kokosneut. Die kommandowurm ontleen sy naam aan hul gewoonte om in groot getalle uit grasveld na gesaaides te "marsjeer". Hulle neig om in die reënseisoen in baie hoë digthede voor te kom, veral in die naloop van langdurige droogtes. Tydens die lang droë seisoen in Oos-Afrika is hul bevolkingsdigtheid baie laag. Omdat groot uitbreking nooit in die droë seisoen waargeneem word nie, staan dit as die "buite-seisoen" bekend onder diegene wat hulle moniteer.Spodoptera exempta se motstadium lewe ongeveer 10 dae. Die wyfie kan 'n maksimum van sowat 1 000 eiers in haar leeftyd lê. Die ivoorkleurige legsels van kommandowurms word in groepies op blare geplaas. Die eiers broei in 2 tot 5 dae uit.


Adam is 'n Afrikaanse musiekgroep. Die groep bestaan uit die akteur Reynardt Hugo (dr. Tertius Jonker van Binneland), die sanger Kyle Grant en die musikant Hugo Ludik. Hulle gelyknamige debuutalbum, Adam, is op 31 Maart 2011 uitgereik Adam, Luisternet Musiek, 2011 Vir Jou Gemaak, Luisternet Musiek, 2012 Goud, Luisternet Musiek, 2014 Lys van Suid-Afrikaanse musiekgroepe Die groep se webtuiste Hierdie artikel is ’n saadjie. Voel vry om Wikipedia te help deur dit uit te brei.


Moet nie met die Pixley ka Seme-distriksmunisipaliteit in die Noord-Kaap verwar word nie. Die Pixley ka Seme Plaaslike Munisipaliteit is een van die plaaslike munisipaliteite in die Gert Sibande-distriksmunisipaliteit in Mpumalanga, Suid-Afrika. Nedersettings in die munisipaliteit: Amersfoort Perdekop Volksrust Wakkerstroom


Albrecht I van Brandenburg, ook bekend onder sy bynaam Albrecht die Beer of as Albrecht von Ballenstedt (* omstreeks 1100; † 18 November 1170 in Stendal), het as heerser van die Askaniër-dinastie in 1157 die Mark Brandenburg gestig en as sy eerste markgraaf geregeer. Albrecht het die vestiging van Duitse setlaars in die ooste bevorder en die gewes Nordmark, wat tydens die Groot Slawiese Opstand in 983 verlore gegaan het, as Mark Brandenburg weer by die Heilige Romeinse Ryk ingelyf.


Okarapark is 'n veeldoelige stadion in Whangarei in Nieu-Seeland. Dit word tans meestal vir rugbywedstryde gebruik en is die tuisveld van die Northland Rugbyunie. Die stadium is in 1965 gebou en kan 30 000 toeskouers akkommodeer. Verskeie wedstryde is gedurende die Rugbywêreldbeker 2011 hier gespeel. Hoofartikel: Rugbywêreldbeker 2011.


Spreewald / Błóta Historiese kultuurlandskap en Unesco-biosfeerreservaat Ligging Brandenburg, Duitsland Oppervlakte 500 km² waarvan biosfeerreservaat: 488 km² Bevolking 50 000 Tale Duits, Neder-Sorbies Die Spreewald (Neder-Sorbies: Błóta, "Moerasland") is 'n uitgestrekte laagland en historiese kultuurlandskap in die suidooste van die Duitse deelstaat Brandenburg, geleë in die administratiewe distrikte Dahme-Spreewald en Oberspreewald-Lausitz, sowat 100 kilometer suidoos van Berlyn. Die Spreewald vorm die noordelikste deel van Neder-Lausitz met Cottbus as die politieke en kulturele sentrum. Sy hoofkenmerk is die natuurlike vertakkings van die Spreerivier wat deur kunsmatige kanale aansienlik uitgebrei is. Die rivier- en moeraslandskap word sedert 1991 as Unesco-biosfeerreservaat beskerm. Dit was veral die Sorbe, 'n Wes-Slawiese volk, wat hul stempel op die kultuurlandskap Spreewald afgedruk het. Die gebied het lankal tot een van die bekendste en gewildste toeristebestemmings in Brandenburg ontwikkel. Marais Poitevin in die Franse geweste Nieu-Akwitanië en Pays de la Loire Wikimedia Commons het meer media in die kategorie Spreewald. Koördinate: 51°54′50″N 13°55′35″O / 51.91389°N 13.92639°O / 51.91389; 13.92639


Die Slowaakse Wikipedia is die Slowaakse uitgawe van Wikipedia, 'n gratis aanlyn ensiklopedie. Die wikipedia is in Oktober 2003 begin. Dit het tans 239 091 artikels en is die 42ste grootste Wikipedia. 'n Voorbeeld van 'n Slowaaks-talige artikel oor Afrikaans: Afrikánčina kalba. Die tuisblad van die Slowaakse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Die Simple English Wikipedia (Afrikaans: Eenvoudige Engelse Wikipedia) is 'n Engelse uitgawe van Wikipedia, 'n gratis aanlyn ensiklopedie, wat in eenvoudige taal geskryf is. Die doel hiervan is om aan die behoeftes van studente, kinders, persone met verstandelike gestremdhede en mense wat Engels probeer aanleer te voorsien. Artikels is gewoonlik korter as hulle ekwivalente in die Engelse Wikipedia en bevat tipies slegs basiese inligting: "the Simple English version tends to stick to commonly accepted facts". Die webwerf se koppelvlak is ook vereenvoudig. As voorbeeld word "Random article" (lukrake bladsy) aangebied as "Show Any Page" (Wys enige blad). Die projek gebruik ongeveer 2000 algemene Engelse woorde, en is gebaseer op Basic English, 'n 850-woord internasionale hulptaal wat in die 1920's deur Charles Kay Ogden opgestel is. Materiaal vanaf hierdie wikipedia vorm die basis vir die Een Ensiklopedie Per Kind (One Encyclopedia per Child) projek. Die wikipedia het tans 206 520 artikels, en is die 49ste grootste Wikipedia. 'n Voorbeeld van so 'n vereenvoudigde Engelse artikel oor Afrikaans: Afrikaans.


Vlieland is vanuit die weste die tweede bewoonde Nederlandse Wadde eiland, en lê in die provinsie Friesland. In vroeëre tye was Vlieland 'n deel van die gewes Texla. Die eiland is 'n gebiedsdeel van die gelyknamige munisipaliteit Vlieland. Aan die westekant van die eiland lê Texel en aan die ooste Terschelling. Die munisipaliteit Vlieland tel sowat 1 200 inwoners (2021). Met 34 inw/km² land is Vlieland na Schiermonnikoog die ylbevolkste munisipaliteit van Nederland. Deur die stormvloed van 1287 word Vlieland van Friesland se vasteland geskei. Dit het deel uitgemaak van die proses waardeur die Waddesee gevorm is. Die noordelike deel van Texel, Eierland, was ooit 'n deel van Vlieland nie. Deur die ontstaan van die Eierlandse Gat is Eierland van Vlieland geskei. Deur verdere veranderinge in seestrome het Vlieland aan die weskus steeds verder geërodeer. Naas Oost-Vlieland was daar nog 'n tweede dorp: West-Vlieland (Westeynde). Die laatste huise word in 1736 uit hierdie dorp ontruim na tientalle jare van vloede en pogings tot wederopbou. Tot 1942 het Vlieland aan die provinsie Noord-Holland behoort, soos Terschelling. Die Duitsers het dit verander en het die eiland by Friesland ingedeel.


Vilborg Yrsa Sigurðardóttir (* 24 Augustus 1963) is 'n Yslandse skryweres. Yrsa Sigurðardóttir het die Yslandse matriekeksamen in 1983 by die hoërskool Menntaskólinn í Reykjavík en daarna siviele ingenieurswese aan die Universiteit van Ysland (Háskóli Íslands) gestudeer. In 1988 het sy 'n BSc-graad behaal en haar studies aan die Concordia-universiteit in Montréal voortgesit. Hier het sy haar meestersgraad verwerf. Sy woon tans met haar man en twee kinders in Seltjarnarnes naby Reykjavik en is as siviele ingenieur by die Kárahnjúka-damprojek in die ooste van Ysland werksaam. Hier skryf sy haar boeke in haar konstruksiehut. Yrsa Sigurðardóttir het sedert 1998 vyf kinderboeke gepubliseer. Haar eerste misdaadroman Þriðja táknið het in 2005 verskyn. Sedertdien het sy jaarliks een werk in dié genre gepubliseer. Haar werke is onder meer in Duits, Sweeds, Noors, Engels en Pools vertaal. 2005 Þriðja táknið (Engels: Last Rituals, Duits: Das letzte Ritual) 2006 Sér grefur gröf (Engels: My Soul to Take, Duits: Das gefrorene Licht) 2007 Aska (Engels: Ashes to Dust, Duits: Das glühende Grab) 2008 Auðnin (Engels: Veins of Ice, Duits: Die eisblaue Spur, Pools: Lód w żyłach) 2009 Horfðu á mig (Duits: Feuernacht) 2010 Ég man þig (Duits: Geisterfjord) 2011 Brakið 2012 Kuldi


Cholargos (Grieks: Χολαργός, Latyn/Ouer vorm: Holargus) is 'n voorstad van Athene, Griekeland. Dit is noordoos van die stadskern geleë, en sowat 6 km van die Syntagmaplein. Die voorstad word uit die weste via Messogionlaan bereik, en is tans met die Attiki Odos-tolpad verbind deur aansluiting 6, noord van die stadsaal. Die naam van die voorstad dateer terug na antieke Athene en die mees vername "Χολαργεύς" (Cholargeus, of burger van Cholargos) was Perikles. Hierdie artikel is ’n saadjie. Voel vry om Wikipedia te help deur dit uit te brei.


Die Beagle is 'n klein- tot mediumgrootte honderas wat in Engeland geteel is. Sy hoofkleure is bruin, swart en wit. Hy is gewoonlik gebruik vir jagtogte, maar is ook 'n gewilde troeteldier om te hê. Oorspronklik is hy slegs gebruik vir jag, meestal deur die konings van Engeland. Vandag word hulle egter gebruik as familietroeteldiere. Hierdie artikel is ’n saadjie. Voel vry om Wikipedia te help deur dit uit te brei.


Xai-Xai (uitgespreek /ˈʃaj ˈʃaj/ voorheen bekend as João Belo) is 'n kusstad in die Gaza-provinsie, in suidelike Mosambiek. Die stad lê sowat 200 km noordoos van Maputo. Xai-Xai is aan die Indiese Oseaan geleë en die Limpoporivier mond daaraan uit. Die stad is in 'n wye vrugbare vlakte geleë waar rys verbou word. Die gebied is omtrent 9,8m bo seevlak. Xai-Xai is 5.1km vanaf Donguene, 4km vanaf Macandene, 2.7km vanaf Chiluane en 0,8km vanaf Tavene geleë. Xai-Xai, voorheen bekend as João Belo, het in die vroeë 1900's onder Portugese bewind ontwikkel as 'n metgesel vir die Lourenço Marques (tans Maputo) hawe, hoewel die stad wat ekonomiese ontwikkeling betref nooit juis met Mosambiek se grootste stad vergelyk kon word nie. Voor die onafhanklikheid vanaf Portugal in 1975, was Xai-Xai bekend as João Belo, in die Oorsese Provinsie van Mosambiek. Onder die Portugese bewind het João Belo se hawe en industriële sentrum gegroei en ontwikkel asook die omgewing se landbou. Rys en kasjoeneute is geoes en verwerk. Die vroeë stad het reeds dienste verskaf, insluitende 'n distrikshospitaal en bankdienste, asook 'n administratiewe sentrum.


Die Gestreepte galjoen (Dichistius multifasciatus) kom voor in die suid- en ooskus van Suid-Afrika en ook aan Madagaskar. In Engels staan die vis bekend as die Banded galjoen. Die vis kan 'n lengte van tot 35 cm bereik en 1.7 kg swaar word. Die vis is bruin/swart met 15-20 bruin vertikale strepe en hou meer van die warmer waters. Kom voor in onstuimige rotsstrande. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Sea Fishes of Southern Africa. Rudy van der Elst & Dennis King. 2006. ISBN 978-1-77007-345-6 Coastal Fishes of Southern Africa. Phil & Elaine Heemstra. 2004. ISBN 1-920033-01-7 Wikimedia Commons het meer media in die kategorie Gestreepte galjoen. Fishbase


Tranum is ’n plek in die Deense Noord-Jutlandstreek van die Jammerbugt-munisipaliteit. Daar bly 461 inwoners (2008). Hierdie artikel is ’n saadjie. Voel vry om Wikipedia te help deur dit uit te brei.


Uitkoms is 'n nedersetting in die Vrystaat, Suid-Afrika en is een van die dorp Rouxville se "townships". Tydens die apartheidera was Uitkoms waar Rouxville se kleurlinge gewoon het. Volgens die 2011-sensus het Uitkoms 'n bevolking van 576 gehad, waarvan net 167 (29%) kleurlinge was. Lys van dorpe in Suid-Afrika Subplek Uitkoms tydens die 2011-sensus. Hierdie artikel is ’n saadjie. Voel vry om Wikipedia te help deur dit uit te brei.


Die Pylsterte (Dasyatidae) is 'n kraakbeenvis-familie wat tot die orde Myliobatiformes behoort. Daar is ses genera met meer as 70 spesies in hierdie familie. Veertien soorte kom aan die Suid-Afrikaanse kus voor. Die kop en lywe van hierdie soorte is afgeplat om saam met die pektorale vinne 'n plat skyf te vorm. Die stert is lank en dun en die punt is giftig; hulle verdedig hulle daarmee deur die aanvaller met die stert te steek. Al die visse is ovivivipaar. Die volgende genera kom aan die Suid-Afrikaanse kus voor: Dasyatis Dasyatis chrysonota - Bloupylstert Himantura Himantura gerrardi - Skerpneuspylstert Himantura jenkinsii - Draak-pylstert Himantura uarnak - Heuningkoekpylstert Neotrygon Neotrygon kuhlii - Bloukol-pylstert Taeniura Taeniura lymma - Bloukol-lintstertrog Taeniurops Taeniurops meyeni - Waaierpylstert Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7


Die Beenvisse (Osteichthyes) is 'n superklas van visse wat aan die filum van die Gewerweldes behoort. Die superklas maak voorsiening vir alle tipe visse waarvan die skelet uit been bestaan. Beenvisse beskik oor swemblase en operkulums (kieudeksels) met een kieu-opening aan elke kant van die kop. Die meeste spesies is ovipaar en slegs die families Bythitidae, Clinidae en die Selakante is vivipaar. Die superklas sluit die kraakbeenvisse uit. Visse waarvan die skelet uit kraakbeen bestaan ressorteer onder die superklas Chondrichthyes. Die superklas Osteichthyes het twee klasse: Sarcopterygii en Actinopterygii. Die volgende ordes is deel van die beenvisse en kom aan die Suider-Afrikaanse kus voor: Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Hierdie artikel is ’n saadjie. Voel vry om Wikipedia te help deur dit uit te brei.


UTC−00:25 is 'n tydsone wat vyf-en-twintig minute vroeër as Gekoördineerde Universele Tyd (UTC) is. Die tydsone is in Ierland gebruik en het as Dublin Gemiddelde Tyd bekend gestaan. Dublin Gemiddelde Tyd is deur die Statutes-wet van 1880 ingevoer wat ook Middelbare Greenwichtyd (GMT) as die wettige tyd in Groot Brittanje verklaar het. Hierdie wet vervang die "plaaslike gemiddelde tyd", wat die wettige tyd sedert Curtis v. March in 1858 in die Verenigde Koninkryk was. Die Time (Ireland) Act van 1916 herroep Dublin Gemiddelde Tyd op Sondag, 1 Oktober 1916 om 2 v.m. om saam met die tyd van Groot Brittanje te val, beide gedurende somertyd sowel as ander tye. Statutes (Definition of Time) Act, 1880 (43 & 44 Vict. c. 9) Time (Ireland) Act, 1916 (6 & 7 Geo. 5. c. 45) (en) History of legal time in Britain (en) Dunsink and Timekeeping


Havelland (amptelik: Landkreis Havelland) is 'n administratiewe distrik in die weste van die Duitse deelstaat Brandenburg. Dit het 'n oppervlakte van 1717,15 km² en 'n bevolking van 159 685 (soos op 31 Desember 2016). Die distrik is in 1993 deur die samesmelting van die ou Nauen- en Rathenow-distrikte gevorm. Havelland is die naam van die gebied op die oewer van die Havel-rivier tussen die stad Berlyn en die Elbe-rivier. Hierdie gebied sluit ook die stede van Brandenburg en Potsdam in, wat nie deel van die distrik is nie. Die distrik Havelland bestaan hoofsaaklik uit die gebied noord van die Havel-rivier. Havelland is bestuurlik in die volgende stede, munisipaliteite en Ämter ingedeel: (de) Amptelike webtuiste Wikimedia Commons het meer media in die kategorie Havelland (distrik).


Lendum is ‘n plek in die Deense Noord-Jutlandstreek van die Hjørring-munisipaliteit. Dit het 936 inwoners. Hierdie artikel is ’n saadjie. Voel vry om Wikipedia te help deur dit uit te brei.


Grædstrup is ’n plek in die Deense Midde-Jutlandstreek in die Horsens-munisipaliteit. Dit het 222 inwoners (2008). Hierdie artikel is ’n saadjie. Voel vry om Wikipedia te help deur dit uit te brei.


Affligem is 'n Belgiese munisipaliteit in die weste van die Vlaamse provinsie Vlaams-Brabant. Die Munisipaliteit bestaan uit drie dorpe: Hekelgem, Teralfene en Essene. Die munisipale gebied het 'n oppervlakte van 17,7 km² en sowat 12 400 inwoners (2011). Die historiese Abdy van Affligem is die tuiste van die Benediktyne. Hierdie artikel is ’n saadjie. Voel vry om Wikipedia te help deur dit uit te brei.


In taalkunde is 'n vergelyking 'n vorm van beeldspraak wat die eksplisiete ooreenkoms tussen die onderwerp en iets totaal anders noem. Dit word gevorm met die woord "soos" / "as", die tweede naamval of 'n koppelwerkwoord. Hier volg 'n lys van algemene vergelykings: So aards soos reën So alleen soos my vinger So arm soos 'n kerkmuis (~ Job; ~ 'n kerkrot) So bang soos ’n bok vir ’n skoot hael So bang soos 'n Bolander vir donderweer So bang soos die duiwel vir ’n slypsteen So bang vir iemand soos 'n haas vir 'n hond So bedrywig soos 'n mier So behaaglik soos 'n ot in die modder.


Volmoed is 'n klein dorpie in die Suid-Afrikaanse provinsie Wes-Kaap. Volmoed ressorteer onder die Oudtshoorn Plaaslike Munisipaliteit, wat onder beheer van die Tuinroete-distriksmunisipaliteit val. Voorheen het die dorpie bekendgestaan as Armoed. NG gemeente Volmoed Lys van dorpe in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Die knopstert-skeurtandhaai (Odontaspis ferox) is 'n haai wat wêreldwyd en aan die ooskus van Suid-Afrika voorkom. Dit word 4,2 m lank en kom tot op dieptes van 420 m voor. Die tweede dorsale vin is kleiner as die voorste dorsale vin. Die haai word deur die IUBN geklassifiseer as 'n kwesbare spesie. In Engels staan die haai bekend as die Bumpytail ragged-tooth. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Pollard, D., Gordon, I., Williams, S., Flaherty, A. and Fergusson, I. K. (2003). "Odontaspis ferox". IUCN Rooilys van Bedreigde Spesies. Weergawe 2007. Internasionale Unie vir die Bewaring van die Natuur. Besoek op 25 April 2009.AS1-onderhoud: meer as een naam: authors list (link) AS1-onderhoud: ref=harv (link) http://fishbase.org/summary/Odontaspis-ferox.html Hierdie artikel is ’n saadjie. Voel vry om Wikipedia te help deur dit uit te brei.